title: Džungaria

text: Džungarian allas on tyypiltään hieman Tarimin altaan tyyppinen. Sen keskustassa on Gurbantunggutin aavikko, joka on Kiinan toiseksi suurin. Altaan keskustassa on myös 1000 km² laajuinen, enintään 2,8 metriä syvä Aibi-järvi, jonne joet laskevat. Altaassa on myös joitain muita jokien ylläpitämiä järviä. Se on hyvin suolapitoinen, ja sen takia kaloja vain jokien suistossa. Kylmän Siperian ilmasto vaikuttaa alueen ilmastoon, ja lämpötila putoaa talvisin jopa -20 °C:hen. Altaan keskustassa sataa niinkin vähän kuin 80-100 mm, mutta reunoilla 100-250 mm.


title: Džungaria

text: Altaaseen pääsee vuorten välistä hieman kosteutta. Näin ollen alue on pääosin niittymäistä aroa ja puoliaavikkoa, jolla kasvaa lähinnä matalaa pensasta nimeltä "Anabasis brevifolia". Kasvit sitovat suurimman osan Gurbantunggutin aavikon dyyneistä niin, että vain 5% niistä on liikkeessä. Aavikon keskellä kasvaa ohuita anabasis-pensaita, mutta reunoilla mm Przewalskin efedraa ("Ephedra przevalskii") saksaulpensaiden seassa. Lähellä altaan reunoja kasvaa muita hieman korkeampia pensaslajeja. Tienšan ja Altai-vuorilta virtaavien jokien varrella kasvaa puita, muun muassa poppelia, tamariskia, pajua, "Nitraria roborovsky", "Nitraria sibirica", "Achnatherum splendens". Vuorilta virtaavien jokien läheiset alkuperäiset lajistoltaan rikkaat niityt, josnvarsikasvustot ja suot ovat nykyään pääosin peltoa. Puoliaavikolla asuu muun muassa hyppyrottia ja ainakin kansallispuiston alueella aasianvilliaaseja ("Equus hemionus"), kameleita ("Camelus ferus") ja kuhertajagaselleja ("Gazella subgutturosa"). Altaassa asuivat eräät viimeisistä przewalskinhevosista ("Equus caballus przewalskii").


title: Jarkko S. Tuusvuori

text: Jarkko S. Tuusvuori (s. 1968) on helsinkiläinen filosofi, tietokirjailija, suomentaja ja toimittaja. Hän oli "Niin & näin" -lehden päätoimittaja vuosina 2007–2009 yhdessä Tere Vadénin kanssa. Tuusvuori on väitellyt filosofian tohtoriksi Helsingin yliopistossa Friedrich Nietzschen filosofiasta. Hän on myös kääntänyt useita filosofisia teoksia suomeksi. Hän on kirjoittanut teokset "Käsikirja" (Teos 2013), "Kulttuurilehti 1771-2007" (SKS 2007) ja "Hyviin käsiin" (Suomen sairaanhoitajaliiton julkaisuja 2006).


title: Jarkko S. Tuusvuori

text: Leevi Lehdon perustama kirjankustantamo Ntamo siirtyi toukokuussa 2017 Tuusvuoren omistukseen.


title: Camilla

text: Camilla (myös Kamilla) on naisen etunimi. Muodossa Kamilla nimi on käytössä pääasiassa Unkarissa ja pohjoismaissa.


title: Camilla

text: Suomenkielisessä kalenterissa ei ole Camillan eikä Kamillan nimipäivää, mutta ruotsinkielisessä nimipäiväkalenterissa Camillan nimipäivä on 21. huhtikuuta. Väestörekisterikeskuksen nimipalvelun mukaan Camilla-nimi on Suomessa annettu vuoden 2009 loppuun mennessä noin 5720 ihmiselle ja Kamilla noin 340:lle.


title: Camilla

text: Camilla on roomalaisen Camillus-nimen naispuolinen vastine. Nimi muistuttaa latinan kielen sanaa "camillus", joka tarkoittaa uskonnollisia tehtäviä suorittavaa nuorta miestä. Todennäköisesti nimi on kuitenkin peräisin peräisin etruskin kielestä, eikä sen alkuperäistä merkitystä tunneta.


title: Camilla

text: Nimi Camilla esiintyy Vergiliuksen Aineias-eepoksessa erään volskilaisen naissoturin nimenä. Yleisemmin suosituksi sen on kuitenkin tehnyt Fanny Burneyn romaani "Camilla" vuodelta 1796.


title: Nicolai Hartmann

text: Nicolai Hartmann (; 20. helmikuuta 1882, Riika, Liivinmaan kuvernementti, Venäjän keisarikunta – 9. lokakuuta 1950 Göttingen, Länsi-Saksa) oli saksalainen filosofi.


title: Nicolai Hartmann

text: Hartmann syntyi Riiassa nykyisen Latvian alueella saksalaiseen perheeseen. Hän opiskeli lääketiedettä Tarton yliopistossa sekä filosofiaa Pietarissa sekä Marburgin yliopistossa, jossa hän väitteli tohtoriksi. Hän toimi filosofian professorina Marburgissa (1922–25), Kölnissä (1925–31), Berliinissä (1931–45) ja Göttingenissä (1945–50), jossa hän kuoli.


title: Nicolai Hartmann

text: Marburgissa Hartmann opiskeli Hermann Cohenin ja Paul Natorpin oppilaana. Hän kehitti oman filosofiansa, jota on kuvattu eksistentialismin tai kriittisen realismin muunnelmaksi. Hartmann kärsi siitä, että häntä verrattiin aina toiseen marburgilaiseen, Martin Heideggeriin, jonka näkemys ontologiasta oli huomattavasti Hartmannia laajempi.


title: Nicolai Hartmann

text: Hartmannin oppilaisiin kuuluivat Boris Pasternak ja Hans-Georg Gadamer. Hän kehitti emergenssiopin, josta hän käytti alun perin nimitystä "kategoriaalinen novum". Hänen varhaisia biologian filosofiaa käsitteleviä ajatuksiaan on lainattu genomeja ja kloonausta käsittelevissä keskusteluissa, ja hänen tietoisuutta ja vapaata tahtoa koskevia ajatuksiaan käsitellään nykyäänkin muun muassa julkaisussa "Journal of Consciousness Studies".


title: Asemanpuisto

text: Asemanpuisto (), virallisesti asemakaavan mukaan Rautatientori (, nykymuodossa "Järnvägstorget") on yksi Turun puistoista. Vuonna 1895 valmistuneen puiston pinta-ala on 6 400 neliömetriä ja se sijaitsee nimensä mukaisesti Turun päärautatieaseman edustalla. Puistokorttelia ympäröivät kadut ovat Ratapihankatu, Humalistonkatu, Läntinen Pitkäkatu ja Käsityöläiskatu.


title: Asemanpuisto

text: Turun Asemanpuisto sisältyy yhdessä päärautatieaseman alueen kanssa Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Asemanpuisto

text: Tivolikenttänä olleen alueen käyttö muuttui, kun Turkuun saatiin rautatie ja asemarakennus valmistui 1876. Aseman edusta kivettiin vuonna 1893. Jäljelle jääneen rakentamattoman osan rakentamisesta keskusteltiin kaupunginvaltuustoa myöten. Pohdinta koski lähinnä sitä, tehdäänkö puistosta junalle kiirehtivien ihmisten tarpeita paremmin palveleva läpikulkupuisto vai suunnitellaanko siitä promeneeraukseen soveltuva puisto mutkittelevine puistokäytävineen. Kaupunginpuutarhuri Oscar Rudolf Gauffin teki useita suunnitelmia ja niille kustannuslaskelmat. Valtuusto hyväksyi suunnitelman, jossa puiston kolmelle sivulle istutetaan puurivit ja puistokäytävät soveltuvat nopeaan läpikulkuun. Gauffinia pidetään ensimmäisenä varsinaisena Turun kaupunginpuutarhurina.


title: Asemanpuisto

text: Puiston rakentaminen alkoi vuonna 1894 ja se valmistui seuraavana vuonna. Puistokäytävistä tehtiin kuitenkin kaarevat, mutta niitä on myöhemmissä uudistustöissä suoristettu.


title: Asemanpuisto

text: Puistossa on kuvanveistäjä Matti Hauptin suunnittelema ja vuonna 1950 Turun kaupungille lahjoitettu Aino-patsas ja patsaan yhteydessä vesiallas. Patsas paljastettiin 1951.


title: Asemanpuisto

text: Asemanpuisto kuuluu Turun edustusviheralueisiin ja se hoidetaan päivittäin. Lintujen ruokinta puistossa on aiheuttanut siisteysongelmia ja ruokinta on ollut kiellettyä jo pidemmän aikaa. Myös kaupunki on lopettanut jyväruokinnan. Ongelmana on ollut ihmisten linnuille tuoman ruuan määrä ja linnuille sopimaton, pilaantuva ruoka: silakkalaatikko ja koiranruoka eivät sovi linnuille kuten eivät myöskään esimerkiksi leivonnaiset, maksalaatikko ja rosolli. Kaikissa puistoissa ruokinta ei ole kielletty.


title: Asemanpuisto

text: Asemanpuisto on asemakaavassa virallisesti tori nimeltään "Rautatientori". Alue on kuitenkin käytännössä puisto ja siellä olevassa nimikyltissäkin lukee "Asemanpuisto". Nimenmuutosta ehdotettiin 1940-luvulla, mutta aloite pääsi raukeamaan.


title: 2112

text: 2112 on vuonna 1976 julkaistu Rushin neljäs studioalbumi. Albumin A-puoli sisältää seitsenosaisen ja yli 20 minuutin mittaisen nimikappaleen, jonka takia levyä on pidetty konseptialbumina. B-puolen kappaleilla ei kuitenkaan ole sanoituksellisesti mitään yhteistä "2112"-kappaleen kanssa.


title: 2112

text: Nimikappale "2112" kertoo dystopian tulevaisuudesta, jossa totalitaarinen papisto on kieltänyt taiteellisen itseilmaisun. Nimetön sankarihahmo löytää kitaran ja opettelee soittamaan sitä. Filosofi Ayn Randin inspiroima kappale on tulkittu kommunistisen yhteiskuntajärjestelmän tai yleisesti totalitarismin arvosteluksi ja individualismin puolustukseksi.


title: Alpo Lumme

text: Frans Albert (Alpo) Lumme (vuoteen 1906 Lindholm; 27. huhtikuuta 1890 Vihti – 17. marraskuuta 1973 Tampere) oli suomalainen sosiaalidemokraattinen poliitikko ja kansakoulunopettaja.


title: Alpo Lumme

text: Lumpeen vanhemmat olivat torppari Aadolf Fredrik Lindholm ja Amanda Fredrika Finér. Lumme kävi kansakoulun ja kauppakoulun ja valmistui kansakouluopettajaksi Jyväskylän seminaarista 1912. Lumme toimi "Kotimaa"-lehden postittajana ja toimistoapulaisena Helsingissä 1907–1908, kansakoulunopettajana Kuhmoisissa 1912–1914 ja Tampereella 1914–1922 sekä Tampereen kaupungin lastensuojelutyönjohtajana, lastenvalvojana ja ammattiholhoojana 1922–1949. Lumme oli myös "Työkansa"-lehden toimittajana 1918 ja "Nuori kansa" -lehden päätoimittajana 1919–1968 sekä toimi raittiuspuhujana.


title: Alpo Lumme

text: Lumme istui vuosina 1933–1949 SDP:n kansanedustajana Mikkelin läänin vaalipiiristä. Hän toimi vuosina 1949–1957 Mikkelin läänin maaherrana.


title: Alpo Lumme

text: Lumme oli presidentin valitsijamiehenä 1937, 1940 ja 1943. Hän oli vuosina 1914–1939 naimisissa Elli Katarina Alasen kanssa ja meni tämän kuoltua uusiin naimisiin Anna Aurora Riutan kanssa vuonna 1940.


title: Jorma Tuominen

text: Jorma Jussi Kullervo Tuominen (25. helmikuuta 1909 Oulu – 23. joulukuuta 2002 Hämeenlinna) oli suomalainen poliitikko.


title: Jorma Tuominen

text: Tuominen syntyi Oulussa. Hänen isänsä oli vaatturimestari Anders Johan Tuominen ja äitinsä Anna Aliina Tarvainen. Jorma Tuominen itse oli vuodesta 1931 naimisissa Vieno Vellamo Halmeen kanssa ja sai vuonna 1940 tyttären Marja Liisa.


title: Jorma Tuominen

text: Tuominen istui vuosina 1940–1945 SDP:n kansanedustajana Uudenmaan läänin vaalipiiristä. Hän toimi lisäksi vuosina 1942–1955 Hyvinkään kauppalanjohtajana, vuosina 1955–1959 Jyväskylän kaupunginjohtajana sekä vuosina 1959–1972 Hämeen läänin maaherrana. Tuominen toimi ensimmäisenä varapuheenjohtajana talvisodan jälkeen perustetussa ja tammikuussa 1945 lakkautetussa Suomen Aseveljien Liitossa (SAL).


title: Jorma Tuominen

text: Jorma Tuominen kuoli Hämeenlinnassa 93-vuotiaana. Hän oli viimeinen elossa ollut ns. pitkän parlamentin (1939−1945) jäsen.


title: Jorma Tuominen

text: Jorma Tuomisen veli oli Turo Tuominen, jonka lapsia ovat iskelmälaulajat Annette Tuominen ja Jarmo "Jamppa" Tuominen.


title: Heikki Kainulainen

text: Heikki Olavi Kainulainen (21. huhtikuuta 1917 Virolahti – 19. helmikuuta 2005) oli suomalainen poliitikko ja maanviljelijä. Hän toimi vuosina 1970–1972 Suomen Maaseudun Puolueen sekä vuosina 1972–1975 Suomen kansan yhtenäisyyden puolueen kansanedustajana Mikkelin läänin vaalipiiristä. Kainulainen toimi kotikuntansa Sulkavan kunnanvaltuuston jäsenenä ja kunnanhallituksen puheenjohtajana, SMP:n Mikkelin piirin puheenjohtajana sekä Suomi-Neuvostoliitto-Seuran Mikkelin piirin johtokunnan jäsenenä.


title: Heikki Kainulainen

text: Kainulainen meni vuonna 1941 naimisiin Iida Härkösen kanssa ja sai neljä poikaa sekä yhden tyttären. Sotilasarvoltaan hän oli kapteeni.


title: Barkerinpuisto

text: Barkerinpuisto () on Turun keskustassa, Aurajoen rannalla sijaitseva puisto. Pitkä ja kapea puisto on Linnankadun ja Läntisen Rantakadun välissä. Linnankadun vastakkaisella puolella kohoaa Kakolanmäki ja Barkerinpuiston alapäässä on Förin laituri. Puiston pinta-ala on 1,1 hehtaaria.


title: Barkerinpuisto

text: Vuonna 1987 puistoon pystytettiin kuvanveistäjä Kari Juvan tekemä "Turku työllä rakennetaan" -niminen patsas.


title: Barkerinpuisto

text: Puisto rakennettiin vuonna 1973 entiselle Barkerin tehtaan tontille. Vanhasta tehtailija John Barkerin perustaman tehtaan pihasta säilytettiin muutama puu. Puiden ja pensaiden lisäksi puistoon on istutettu ruusu- ja perennaryhmät ja sen keskellä on leikkipuisto.


title: Barkerinpuisto

text: Turun kulttuuripääkaupunkihanke Turku 2011 järjesti "Urban Nature" -seminaarin 8.–9. syyskuuta 2011. Seminaarin pääluennotsijana oli yhdysvaltalainen maisema-arkkitehti ja nykytaiteilija Martha Schwartz. Osana vierailuaan Schwartz laati suunnitelmaluonnoksen Barkerinpuiston kehittämisestä. Suunnitelmassa puisto on jaettu kolmeen kaarimaiseen alueeseen, joista suurin avautuu joelle päin ja jossa olisi amfiteatterimaiset portaan oleskeluun ja myös pienimuotoisten esitysten seuraamiseen. Kulku Linnankadun puolelta pusitoon järjestettäisiin sujuvasti sekä bussipysäkille että suunnitelmissa olevan Kakolan asuinalueen suuntaan. Jokirannan kanssa samalla tasolla olevalla kolmannelle kaarelle sijoittuisi ympäristötaideteoksia lapsille. lapsille rakennettaisiin myös leikkipaikka.


title: Barkerinpuisto

text: Suunnitelman kokonaiskustannusarvio on yli 1 miljoonaa euroa. Suunnitelman toteuttamiselle ei ole budjetoitu varoja vuoteen 2015 asti eli suunnitelma on jäissä. Kaupungin edustajan mukaan eri hankkeiden toteuttamiseen vaikuttaa muiden puistojen peruskorjaus. On myös mahdollista, että Barkerinpuiston kehityshanke toteutetaan osissa tai että sitä ei toteuteta ollenkaan.


title: Wilhelm Windelband

text: Wilhelm Windelband (11. toukokuuta 1848, Potsdam – 22. lokakuuta 1915) oli saksalainen uuskantilainen filosofi, joka kuului Badenin koulukuntaan.


title: Wilhelm Windelband

text: Windelband muistetaan nykyään ennen kaikkea hänen kehittämistään termeistä "nomoteettinen" ja "idiografinen", joita käytetään psykologiassa ja muilla aloilla, vaikkakaan ei välttämättä täysin hänen alkuperäisessä merkityksessään. Windelband vastusti monia muita aikansa uuskantilaisia ja katsoi, että "Kantin oikea ymmärtäminen vaatii hänen tuolle puolelleen menemistä".


title: Wilhelm Windelband

text: Windelband tukeutui Kantin tuon puolen tavoittelussa sellaisiin filosofeihin kuin Hegel, Herbart ja Lotze. Heinrich Rickert liitetään läheisesti Windelbandiin. Windelbandin oppilaisiin kuului paitsi huomattavia filosofeja myös sosiologeja kuten Max Weber ja teologeja kuten Ernst Troeltsch.


title: Reino Karpola

text: Reino Karpola (19. helmikuuta 1930 Kitee – 29. lokakuuta 1995 Kitee) oli suomalainen poliitikko.


title: Reino Karpola

text: Karpola valittiin Pohjois-Karjalan läänin vaalipiiristä Maalaisliiton kansanedustajaksi vuosiksi 1962–1965 sekä keskustan kansanedustajaksi 1965–1978 ja 1983–1986. 1970-luvulla Karpola toimi keskustan eduskuntaryhmän puheenjohtajana. Hän oli vankka K-linjan tukija.


title: Reino Karpola

text: Karpola oli II sosiaali- ja terveysministeri Sorsan I hallituksessa vuonna 1975, johon hän nousi auto-onnettomuudessa kuolleen Pentti Pekkarisen tilalle Paavo Väyrysen kieltäydyttyä. Karpola toimi myös kansliaministerinä Miettusen II hallituksessa 1975–1976. Hän oli presidentin valitsijamiehenä 1962, 1968, 1978 ja 1982. Ylen hallintoneuvoston puheenjohtajana Karpola toimi vuonna 1978.


title: Reino Karpola

text: Karpola toimi vuodesta 1951 maanviljelijänä Kiteellä. Hän oli vuodesta 1955 naimisissa Hilkka Liisa Leinosen kanssa ja kuoli kotonaan Kiteellä häkämyrkytykseen 65-vuotiaana.


title: Belur

text: Belur (kannadaksi ಬೇಲೂರು) on kaupunki Lounais-Intiassa Karnatakan osavaltiossa, noin 220 km osavaltion pääkaupungista Bangaloresta. Vuonna 2011 kaupungin väkiluku oli 22 484. Aikaisemmin kaupungin nimenä on ollut Velapuri. Kaupungin huomattavin nähtävyys on Chennakesavan temppeli upeine vuolukivestä kaiverrettuine yksityiskohtineen. Se on yksi vaishnavismin vaikuttavimmista monumenteista.


title: Ingegerdinpuisto

text: Ingegerdinpuisto () on 7,2 hehtaarin laajuinen puisto Turussa Räntämäen kaupunginosassa. Puistosuunnitelma on vuodelta 1990.


title: Ingegerdinpuisto

text: Puisto sijaitsee keskellä pientaloaluetta ja on 7,2 hetaarin kokoinen. Se on rakennettu tasaiselle pellolle. Puiston neljä kumparetta vaativat poikkeuksellisen mittavat maamassojen siirrot. Talvella noin nelimetriset kumpareet toimivat pulkkamäkinä.


title: Ingegerdinpuisto

text: Puiston kasvillisuus käsittää yli sata puuvartista kasvilajia. Istutusten lisäksi puistossa on sekä leikkikenttä että jalka- ja lentopallokentät. Jalkapallokenttä jäädytetään talvisin luistinradaksi.


title: Ingegerdinpuisto

text: Puiston nimi on peräisin 1200-luvulta peräisin olevasta hautakivestä, joka on kiinnitetty läheisen Maarian kirkon seinään. Ingegerdiä pidetään ensimmäisenä suomalaisena naisena, jonka nimi on varmasti todettavissa.


title: Brunolf Baade

text: Brunolf Baade (15. maaliskuuta 1904, Berliini – 5. marraskuuta 1969) oli saksalainen lentokoneinsinööri.


title: Brunolf Baade

text: Brunolf Baade opiskeli Berliinin ja Münchenin teknillisissä korkeakouluissa. Hän työskenteli Yhdysvalloissa Acron Airships -yrityksessä ilmalaivojen suunnittelijana 1930-luvulla. Vuonna 1936 hän palasi Saksaan ja toimi Dessaussa Junkersin suunnittelutoimiston päällikkönä. Hän osallistui Junkers Ju 88, Junkers Ju 188, Junkers Ju 288, Junkers Ju 388 ja Junkers Ju 287 -lentokoneiden suunnitteluun. Keväällä 1945 hän siirtyi Neuvostoliittoon, jonka toimeksiannosta hän käynnisti Junkersin toimintaa. Hän suunnitteli Ju 287 -koneen pohjalta suihkupommikoneen OKB-1 EF 131. Baade johti EF 131:n kehittämistä Alexejev 150 -koneeksi.


title: Brunolf Baade

text: Hän palasi Saksan demokraattiseen tasavaltaan vuonna 1954. Hänestä tuli DDR:n lentokoneteollisuuden pääsuunnittelija. Kun Elbe Flugzeugwerke lopetti toimintansa vuonna 1961, hän ryhtyi johtamaan Kevytrakennetekniikan instituuttia.


title: Mira Sunnari

text: Mira Sunnari (s. 30. elokuuta 1976) on suomalainen laulaja.


title: Mira Sunnari

text:
Sunnari toteutti pitkäaikaisen unelmansa julkaisemalla omia sävellyksiänsä sisältävän ´Lumo´ albuminsa kesällä 2015. Samoihin aikoihin sai myös ensi-iltansa Sunnarin kirjoittama, Lapin evakoista kertova Kylmän jäljet -musiikkinäytelmä. Musiikin lisäksi hän esiintyy myös teatterilavoilla. Hänet valittiin Suomen Iskelmän Mestariksi vuonna 1997. Hänestä tuli vuonna 1999 Seinäjoen Tangomarkkinoilla Tangoprinsessa ja vuonna 2001 Tangokuningatar. Hän oli lisäksi mukana Syksyn Sävel -finaalissa 2001 laululla "Tuli mies joka vei".
Sunnari suoritti peruskoulun musiikkipainotteisella luokalla ja on musiikkimaultaan monipuolinen.


title: Thanjavur

text: Tanjore eli Thanjavur () on kaupunki Intiassa Tamil Nadun osavaltiossa. Tanjore on englanninnos kaupungin alkuperäisestä tamilinkielisestä nimestä Thanjavur. Kaupungissa oli 215 725 asukasta v. 2001. Se sijaitsee Kaveri-joen suistossa, noin 290 kilometriä Madrasista etelään.


title: Thanjavur

text: Thanjavur on Thanjavurin piirikunnan pääkaupunki.


title: Thanjavur

text: Historiansa aikana Tanjore on ollut useiden keisarikuntien pääkaupunki. Siellä on suuri linnoitus, palatsi ja Brihadeeswararin temppeli, Unescon maailmanperintökohde Chola- dynastian ajoilta. Temppelin kirjastoissa on vanhoja käsikirjoituksia tamilin- ja sanskriitinkielillä.


title: 14 Herculis

text: 14 Herculis (Gliese 614) on oranssi kääpiötähti noin 59 valovuoden päässä Maasta. Tähteä kiertävältä radalta on havaittu kaksi eksoplaneettaa, joista toisen olemassaolo on varmistettu.


title: 14 Herculis

text: 14 Herculista kiertävät kaksi eksoplaneettaa tunnetaan nimillä 14 Herculis b (löydetty 1998) ja varmistamaton 14 Herculis c. 14 Herculis b:n kiertoaika 1773 päivää, soikean radan isoakselin puolikas 2,77 AU ja massa noin 4,64 Jupiterin massaa, ja sen kiertorata on eksentrinen, toisin kuin 14 Herculis c:n.


title: 14 Herculis

text: Ulomman planeetan, 14 Herculis c:n radan isoakselin puolikkaaksi on arvioitu 2,77 AU ja massaksi on 2,1 Jupiterin massaa. Planeetan keskiliikeresonanssi suhteessa sisempään planeettaan vaikuttaisi olevan 4:1.


title: Tuomiokirkonpuisto

text: Tuomiokirkonpuisto () on yksi Turun puistoista. Se sijaitsee kaupungin keskustassa Tuomiokirkon ja Aurajoen välissä. Puiston koko on 7 100 m ja se kuuluu hoitoluokaltaan kaupungin edustuspuistoihin.


title: Tuomiokirkonpuisto

text: Puistossa sijaitsevat Jussi Mäntysen veistos "Ylös pyhään pyörryttävään korkeuteen" ja Harry Kivijärven suunnittelema "Adolf Ivar Arwidssonin muistomerkki."


title: Etelä-Intia

text: Etelä-Intia on Intian kielellinen ja kulttuurinen alue, johon kuuluu Intian viisi eteläisintä osavaltiota, Karnataka, Kerala, Tamil Nadu, Andhra Pradesh ja Pondicherry. Alueen asukkaita sanotaan eteläintialaisiksi.


title: Etelä-Intia

text: Etelä-Intia on dravidakieliä puhuvien kansojen kanta-aluetta; kieliä puhutaan muuallakin, ja Etelä-Intiassa on muitakin kansoja. Alueen virallisia kieliä ovat kannada Karnatakassa, malajalam Keralassa ja Pondicherryssä, tamil Tamil Nadussa, telugu Andra Pradeshissa sekä urdu, englanti ja ranska.


title: Etelä-Intia

text: Alueeseen kuuluu kaksi vuoristoa Länsi-Ghatit ja Itä-Ghatit sekä niiden välinen Deccanin ylänkö. Suuret joet laskevat Bengalinlahteen: Godavari, Mahanadi, Krishna, ja Kaveri. Länsi-Ghateilla on useita pienempiä jokia, joita käytetään vesivoiman tuotantoon.


title: Etelä-Intia

text: Chola-dynastia oli tamilidynastia, joka hallitsi Etelä-Intiaa 1200-luvulle saakka. Valtakunta sai alkunsa Kaveri-joen hedelmällisestä laaksosta.


title: Etelä-Intia

text: Vijayanagara oli mahtava eteläintialainen valtakunta, joka hallitsi Deccanin ylänköä ympäristöineen yli kahdensadan vuoden ajan, noin 1336–1565. Vijayanagaran valtakaudella hindulaisuus nousi keskeiseksi Etelä-Intian eri heimoja ja kansoja yhdistäväksi tekijäksi.


title: Sultan ibn Salman Al Sa’ud

text:
Prinssi Sultan ibn Salman ibn Abdilaziz Al Sa’ud (27. kesäkuuta 1956 Riad, Saudi-Arabia) () on Saudi-Arabian kuninkaallisten ilmavoimien eversti ja entinen astronautti. Hän oli ensimmäinen arabi, ensimmäinen muslimi ja ensimmäinen kuninkaallinen, joka on lentänyt avaruudessa.
Prinssi Sultan on kuningas Abdullahin veljenpoika. Hänen isänsä on Saudi-Arabian nykyinen kuningas Salman bin Abdul-Aziz Al Saud.
Hän opiskeli valtiotiedettä Syracusen yliopistossa. Hän on eversti (evp) ja omaa myös siviililentolupakirjoja. Hän lensi STS-51-G-lennolla 17.6.–24.7.1985, joka vei avaruuteen Arabsat-tietoliikennesatelliitin. Nykyisin hän on turismikomission johtaja, joka on ministeritasoinen virka.


title: Jaafetilaiset

text: Jaafetilaiset ovat Raamatun mukaan kansojen joukko, jotka periytyvät Jafetista. Tämän tulkinan mukaan eurooppalaiset ovat jaafetilaisia, kun seemiläisiä ovat Lähi-idän kansat, ja haamilaisia ovat lähinnä Afrikan mustat kansat.


title: Jaafetilaiset

text: Raamatun niin sanotun Kansojen taulun mukaan Jafetin poikia olivat Gomer, Magog, Madai, Javan, Tubal, Mesek ja Tiras, joista on arveltu kansojen periytyvät seuraavasti:


title: Varvintori

text: Varvintori () on yksi Turun aukioista. Se rakennettiin nykyiseen asuunsa vuonna 1991. Torin nimi juontuu Veistämöntorin ruotsinkielisestä nimestä "Varfstorget" muuntuneesta kansanomaisesta muodosta.


title: Varvintori

text: Varvintorilla on israelilaisen kuvanveistäjä Micha Ullmanin (s. 1939) ympäristötaideteos "Pohjoinen" ("Laiva"). Se on pystytetty 1996 ja kuvaa paikan aikaisempaa käyttöä: 13 graniittikiveä merkitsevät Aurajoen vanhan telakan uuden aukion pintaan.


title: Varvintori

text: Varvintorilla järjestetään useita tapahtumia. Tori on muun muassa toiminut kesäisin yhtenä niin Uuden musiikin festivaalin kuin Down by the Laiturinkin tapahtumapaikoista. Torilla on myös järjestetty rantalentopallo-turnauksia.


title: M/S Ropax 2

text:
M/S Ropax 2 () on norjalaisen Ropax 2 KS:n omistukseen rekisteröity ropax-alus. Alus on rakennettu vuonna 1980, Oskarshamn Varv -nimisellä telakalla Oskarshamnissa, Ruotsissa. "Ropax 2" on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo.
Ropax 2:n sisaralus on M/S Ropax 1.


title: M/S Ropax 2

text: 22. tammikuuta 1980 alus laskettiin vesille ja 24. kesäkuuta rouva Liisa Lanu kastoi aluksen "M/S Finnroseksi". 27. heinäkuuta alus luovutettiin Skärhamns Oljetransporterin omistukseen, joka rekisteröi aluksen Ruotsin lipun alle. Kotisatamaksi tuli Skärhamn. Tämän jälkeen Atlantic Cargo aloitti liikennöinnin vastakastetulla Finnrosella.


title: M/S Ropax 2

text: 29. joulukuuta 1981 Merivienti Oy osti laivan ja rekisteröi sen Suomen lipun alle. Kotisatamaksi tuli Helsinki. Syyskuun alussa vuonna 1985 South Atlantic Cargo Shipping Co Ltd. osti laivan ja rekisteröi sen Bahaman lipun alle. Kotisatama muuttui maan pääkaupungiksi, Nassauksi. 20. syyskuuta 1989 Windspoint Shipping Co Ltd. osti Finnrosen ja laittoi sen Gibraltarin lipun alle. 23. joulukuuta Finnrose saapui Polish Marin Yard -nimiselle telakalle Gdyniaan, Puolaan. Telakalla alukseen lisättiin muun muassa tilaa matkustajille.


title: M/S Ropax 2

text: Huhtikuun alussa 1990 Nordö Link -varustamo osti aluksen ja liputti sen Ruotsin lipun alle. Kotisatama muuttui omistajan vaihduttua Malmöksi. Samoin aluksen nimi muuttui "Lübeck Linkiksi". Uudelleenkastamisen jälkeen Lübeck Link siirtyi liikennöimään reitille Malmö–Travemünde. Elokuussa 2005 laiva oli telakalla Landskronassa tarkistettavana. Jälleen huhtikuussa 2006 se kävi tarkastuskäynnillä telakalla; tällä kertaa Göteborgissa.


title: M/S Ropax 2

text: 26. huhtikuuta 2007 Finnlines ilmoitti Nordö Linkin myyneen aluksen EU:n alueella toimivalle yritykselle. 27. elokuuta alus oli viimeistä päivää liikenteessä Malmön ja Travemünden välillä, jonka jälkeen se lähti telakalle Birkenheadiin, Britanniaan. Syyskuussa laiva rekisteröitiin Channel Ferries Ltd:n omistukseen ja Yhdistyneen kuningaskunnan lipun alle. Samalla alus sai myös nykyisen "Ropax 2" -nimensä. Helmikuussa 2008 alus aikarahdattiin Acciona Trasmediterranean liikenteeseen. Vuonna 2008 alus rekisteröitiin norjalaisen Ropax 2 KS:n omistukseen.


title: 109 Piscium

text:
109 Piscium (109 Psc) on keltainen alijättiläistähti 106 valovuoden päässä Maasta. Tähden kiertoradalta on löydetty eksoplaneetta.
Tähti on Aurinkoa vanhempi, mikä näkyy siinä, että sen kromosfäärin aktiivisuus ja pyörimisnopeus ovat heikkoja.


title: 109 Piscium

text:
Eksoplaneetan 109 Piscium b radan isoakselin puolikas 2,12 AU,
soikeus 0,1 ja kiertoaika 1076 päivää eli 2,9 v. Massa yli 6,38 Jupiterin massaa. Eksoplaneetta on löydettu spektrimittauksella eli säteisnopeusmittauksella, vain eksoplaneetan aiheuttama tähden huojunta havaitaan, ei itse eksoplaneettaa.
Eksoplaneetan lämpötila saattaa olla 264 K, ehkä 10–20 K lämpimämpi sisäisen lämmön takia. Planeetan säde ehkä 1,03 Jupiteria.


title: Ett Hem

text: Ett Hem on Turussa toimiva Åbo Akademin säätiön omistama museo. Museona toimii alkuperäisessä asussaan säilytetty 1800- ja 1900-luvun vaihteen yläluokan koti, jonka varakonsuli Alfred Jacobsson ja rouva Hélène Jacobsson testamenttasivat Åbo Akademille.


title: Ett Hem

text: Puolisoiden koti sijaitsi Hämeenkatu 30:ssä olleessa kaksikerroksisessa kivitalossa, joka kuitenkin purettiin 1955. Koti sisustettiin uudelleen empirepuutaloon Piispankadulle.


title: Ett Hem

text: Museon kokoelmiin kuuluu sekä kuvataiteilijoiden ja kuvanveistäjien teoksia että vanhoja esineitä.


title: Heinrich Rickert

text: Heinrich John Rickert (25. toukokuuta 1863, Gdańsk – 25. heinäkuuta 1936, Heidelberg) oli saksalainen uuskantilainen filosofi, joka kuului Badenin koulukunnan johtajiin Wilhelm Windelbandin ohella.


title: Heinrich Rickert

text: Rickert tunnetaan näkemyksestään, jonka mukaan historiallisilla ja tieteellisillä faktoilla oli laadullinen ero. Päinvastoin kuin sellaiset filosofit kuin Nietzsche ja Bergson, Rickert painotti, että arvot vaativat etäisyyttä elämään, eivätkä Bergsonin, Diltheyn ja Simmelin "elämänarvot" olleet todellisia arvoja.


title: Heinrich Rickert

text: Rickertin filosofia vaikutti merkittävästi sosiologi Max Weberiin. Weberin sanotaan lainanneen suuren osan metodologiastaan, kuten ideaalityypin käsitteensä, Rickertin töistä.


title: Heinrich Rickert

text: Charles R. Bambach kirjoittaa:


title: Biologinen museo

text: Biologinen museo on Turussa Samppalinnanmäen ja Turun Urheilupuiston kupeessa toimiva luontomuseo. Se aloitti toimintansa 15. heinäkuuta vuonna 1907. Museo sai alkunsa varakonsuli Alfred Jacobssonin ja hänen vaimonsa Helenen antamasta lahjoituksesta. Se sijaitsee Alexander Nyströmin suunnittelemassa koristeellisessa puujugendrakennuksessa.


title: Biologinen museo

text: Turun museon näyttelyä kutsuttiin kokoamaan ruotsalainen Gustaf Kolthoff, joka itse pyydysti ja täytti poikansa Kjell Kolthoffin kanssa näyttelyyn sijoitetut eläimet. Kjell Kolthoff myös maalasi öljyvärein dioraamojen kangastaustat.


title: Biologinen museo

text: Biologisen museon pysyvä näyttely sisältää kolmetoista luontodioraamaa eläimineen. Maisemat esittävät kolmisenkymmentä nisäkäs- ja 136 lintulajia. Lisäksi museossa järjestetään vuosittain vaihtuvia pienoisnäyttelyjä sekä tapahtumia erityisesti lapsille ja perheille.


title: The B-52’s

text: The B-52’s on Athensissa, Georgian osavaltiossa vuonna 1976 perustettu yhdysvaltalainen rockyhtye. Tunnettuja yhtyeestä ovat eritoten solistit Kate Pierson ja Cindy Wilson.


title: The B-52’s

text: The B-52’sin ensimmäinen single ”Rock Lobster” levytettiin DB Recordsille vuonna 1978. Ensimmäinen albumi oli "The B-52's" (1979), joka myi Yhdysvalloissa platinaa 13. toukokuuta 1986. Albumi ja siltä julkaistut singlet menestyivät myös kansainvälisesti.


title: The B-52’s

text: Yhtyeen kitaristi Ricky Wilson kuoli aidsin komplikaatioihin "Bouncing off the Satellites" -albumin äänitysten aikana vuonna 1985. Yhtye jatkoi tästä huolimatta uraansa ja pääsi listoille vielä viidennellä albumillaan "Cosmic Thing" (1989). Vuonna 1992 julkaistiin kuudes studioalbumi "Good Stuff", ja sen jälkeen ovat ilmestyneet kokoelmat "Time Capsule: Songs for a Future Generation" (1998) sekä "Nude on the Moon: The B-52’s Anthology" (2002).


title: The B-52’s

text: The B-52’s -yhtyeen nykyiset jäsenet ovat Fred Schneider (s. 1951), Kate Pierson (s. 1948), Cindy Wilson (s. 1957) ja Keith Strickland (s. 1953). Schneider ja Strickland ovat edesmenneen Ricky Wilsonin tavoin avoimesti homoja.


title: Fred Schneider

text: Fred Schneider (s. 1. heinäkuuta 1951, Newark, New Jersey) on yhdysvaltalainen rock-muusikko. Hänet tunnetaan parhaiten yhtenä kuusi studioalbumia julkaisseen The B-52's -yhtyeen perustajajäsenistä.


title: Fred Schneider

text: Fred Schneider on julkaissut kaksi sooloalbumia:Lisäksi Schneider on esiintynyt vierailevana artistina mm. Joe McIntyren ja Sophie Ellis-Bextorin kappaleilla. Hänellä on ollut myös elokuvarooleja. Hän on avoimesti homoseksuaalinen.


title: 23 Librae

text: 23 Librae on tähti Vaa’an tähtikuviossa. Tähti on juuri silmän erotuskyvyn alla ja näkyy kiikarilla. Tämä keltainen pääsarjan tähti muistuttaa jossakin määrin Aurinkoa. Tähden massa on 1,05 Auringon massa, säde 1,25 Auringon sädettä. Valovoima on 1,49 Aurinkoa ja lämpötila 5700 K.. Tähti on Aurinkoa vanhempi, 9 miljardia vuotta. Metallia on 1,7 kertaa niin paljon kuin Auringossa. Tähti liikkuu 77 km/s, mikä on kolme kertaa keskimääräistä enemmän.


title: 23 Librae

text: Tähteä kiertävän eksoplaneetan ratasäde on 0,82 AU, soikeus 0,24 ja kiertoaika 258,3 päivää. Planeetan etäisyys vaihtelee 0,62–1,00 AU. Massa on yli 1,62.


title: Thapetta Gullu

text: Thapetta Gullu on intialainen kansantanssi, lähtöisin Andhra Pradeshin osavaltion alueella sijaitsevasta Srikakulamista. Tanssi on omistettu paikalliselle jumalattarelle. Tanssiin osallistuu vähintään kymmenen rumpalia, jotka liikkuvat laulaen ja soittaen rytmejä. Tanssijoiden asusteeseen kuuluu vyötäisillä olevia kulkusia, joiden ääni kuuluu tanssijoiden liikkuessa.


title: Kate Pierson

text: Katherine Elizabeth "Kate" Pierson (s. 27. huhtikuuta 1948 Weehawken, New Jersey) on yhdysvaltalainen laulaja, kitaristi ja kosketinsoittaja. Hän on yksi The B-52's -yhtyeen perustajajäsenistä.


title: Kate Pierson

text: Lisäksi Pierson on tehnyt yhteistyötä mm. Ramonesin, Iggy Popin, R.E.M:n ja Time of Orchidsin kanssa. Hän on japanilaisen superyhtye NiNan jäsen.


title: Kate Pierson

text: Piersonilla on ollut muutamia elokuvarooleja.


title: Cindy Wilson

text: Cynthia Leigh "Cindy" Wilson (s. 28. helmikuuta 1957, Athens, Georgia) on yhdysvaltalainen rock-laulaja. Hänet tunnetaan yhtyeestä The B-52's.


title: Cindy Wilson

text: Cindyn veli ja yhtyetoveri Ricky Wilson kuoli AIDSin komplikaatioihin vuonna 1985. Cindy Wilson lähti yhtyeestä vuonna 1990, eikä ollut mukana sen kuudennella studioalbumilla "Good Stuff" (1992). Esiintymisissä häntä korvasi tilapäisesti Julee Cruise.


title: Cindy Wilson

text: Cindy Wilson palasi The B-52's -yhtyeeseen vuonna 1994 ja jatkaa uraansa yhtyeessä. Hänellä on myös ollut sooloprojekti "The Cindy Wilson Band" sekä elokuvarooleja.


title: Kollattam

text: Kollattam ("Koll-attam", "Kolannalu", "Kolkolannalu") on intialainen keppitanssi Andhra Pradeshista ja Tamil Nadusta mutta tanssi on suosittu kaikkialla Intiassa. Koll tarkoittaa pientä keppiä ja Attam tarkoittaa 'soittaa'. Keppitanssi on Intiassa erittäin suosittu seuratanssi, jota perinteisesti tanssitaan erilaisissa kyläjuhlissa. Tanssiin osallistuu kaiken ikäiset ja osallistujia voi olla jopa kymmenittäin. Tanssin sujuvuuden kannalta on tanssijoiden lukumäärän aina oltava parillinen. Tanssijat liikkuvat kahdessa sisäkkäisessä piirissä ja lyövät rytmiä vastapuolen tanssijan keppeihin.Tanssi kiihtyy usein tempoltaan loppua kohti. Tanssin rytmi syntyy keppien äänestä.


title: Keith Strickland

text: Julian Keith Strickland (s. 26. lokakuuta 1953 Athens, Georgia) on yhdysvaltalainen multi-instrumentalisti ja lauluntekijä sekä yksi The B-52's -yhtyeen perustajajäsenistä.


title: Keith Strickland

text: Alun perin Strickland toimi yhtyeen rumpalina. Ricky Wilsonin kuoltua vuonna 1985 hän alkoi hoitaa kappaleiden kitaraosuudet. Lisäksi hän on soittanut koskettimia ja laulanut taustoja.


title: Keith Strickland

text: Stricklandilla on ollut myös elokuvarooleja. Hän on avoimen homoseksuaalinen.


title: Emil Lask

text: Emil Lask (25. syyskuuta 1875, Wadowice - 26. toukokuuta 1915, Turza-Mała) oli saksalainen uuskantilainen filosofi, joka kuului Badenin koulukuntaan. Hän oli Heinrich Rickertin oppilas. Lask kuoli ensimmäisessä maailmansodassa melko lähellä syntymäpaikkaansa.


title: Emil Lask

text: Lask oli yksi 1800-luvun omintakeisempia filosofeja. Hänen vaikutuksensa on ulottunut hänen oppilaansa Eugen Herrigelin lisäksi muun muassa oikeusfilosofi Gustav Radbruchiin, Georg Lukácsiin sekä nuoreen Martin Heideggeriin, joka opiskeli myös Rickertin kanssa Freiburgissa ennen kuin seurasi Edmund Husserlia.


title: Ricky Wilson

text: Ricky Helton Wilson (19. maaliskuuta 1953 – 12. lokakuuta 1985) oli yhdysvaltalaisen The B-52's -yhtyeen alkuperäinen kitaristi.


title: Ricky Wilson

text: Wilson syntyi Athensissa, Georgian osavaltiossa, ja oli yhtyetoverinsa Cindy Wilsonin veli. Hänen ennenaikaisen kuolemansa 32 vuoden iässä aiheuttivat AIDS:in mukanaan tuomat komplikaatiot.


title: Ricky Wilson

text: Wilson oli avoimesti homoseksuaalinen.


title: Amada

text: Amada Promecam on suuri japanilainen metallilevyntyöstökoneiden valmistaja, joka on perustettu vuonna 1946. Sen yhdysvaltalainen tytäryhtiö on perustettu Seattlessa, Washingtonissa vuonna 1971. Yrityksellä on lukuisia toimipisteitä ympäri maailmaa.


title: Amada

text: Levyntyöstökoneiden kaksi suurinta valmistajaa ovat Amada ja turkkilainen MVD, ja ne ovat selvästi suurempia kuin muut kilpailijansa.


title: Luettelo kuuluisista koirista

text: Tämä on luettelo kuuluisista koirista, sekä kuvitteellisista että historiallisista.


title: Kummi (tanssi)

text: Kummi on suosittu kansantanssi Tamil Nadun osavaltiosta, Intiasta. Kummia tanssivat heimonaiset juhlallisuuksien aikana. Kummi on yksinkertainen kansantanssi, jossa tanssijat muodostavat piirejä taputtaen rytmejä.


title: Málaga CF

text: Málaga Club de Fútbol on vuonna 1948 perustettu espanjalainen jalkapalloseura Málagan kaupungista Andalusiasta. Seuran edustusjoukkue pelaa Espanjan Segunda Divisiónissa.


title: Málaga CF

text: Seura perustettiin alun perin nimellä Club Atlético Malagueño vuonna 1948, kun toinen málagalaisseura Club Deportivo Málaga hankki omistukseensa paikallisen junioriseuran luodakseen reservijoukkueen oman edustusjoukkueensa käyttöön. CD Málaga hajosi talousongelmien vuoksi kesällä 1992, mutta CA Malagueño jatkoi toimintaansa. Vuonna 1994 seura vaihtoi nimensä nykyisekseen.


title: Málaga CF

text: Kaudet 1999–2006 Málaga pelasi pääsarja Primera Divisiónissa, sijoittuen parhaimmillaan kahdeksanneksi kaudella 2000–2001. Vuonna 2002 seura oli yksi Intertoto-cupin voittajista ja pääsi mukaan kauden 2002–2003 Uefa-cupiin, jossa se ylsi puolivälieriin. Kaudeksi 2008–2009 Málaga teki paluun pääsarjaan.


title: Málaga CF

text: Seuran pääomistaja on kesästä 2006 ollut Real Madridin entinen puheenjohtaja Lorenzo Sanz, joka nimitti seuran puheenjohtajaksi sekä Real Madridissa että Málagassa pelanneen poikansa Fernando Sanzin.


title: Dimitrij Kotschnew

text: Dimitrij Kotschnew (, s. 15. heinäkuuta 1981 Karaganda, Kazakkien SNT, Neuvostoliitto) on saksalainen jääkiekkomaalivahti, joka edustaa seuratasolla KHL-liigassa pelaavaa HK Atlantia.


title: Dimitrij Kotschnew

text: Kotschnew syntyi vuonna 1981 leipurin perheeseen Kazakkien sosialistisessa neuvostotasavallassa, Karagandan kaupungissa, jossa myös aloitti seitsenvuotiaana jääkiekkoilun paikallisen Avtomobilist Karagandan riveissä. Kaksi vuotta myöhemmin perhe muutti kuitenkin Wiesbadeniin Saksaan. Saksassa hän aloitti myös varsinaisen ammattilaisuransa liittyessään vuonna 2001 Iserlohn Roostersin pääsarjajoukkueeseen, pelattuaan tosin jo sitä ennen muutaman vuoden ajan sopimuspelaajana alasarjatasolla. Iserlohnissa koetun alkumenestyksen jälkeen Kotschnew juuttui kuitenkin joukkueen maalivahtihierarkiassa kokeneen Jimmy Waiten taakse, ja haki muutaman kauden ajan pelituntumaa erinäisistä alasarjajoukkueista, kunnes valmentajavaihdoksen myötä sai viimein mahdollisuutensa ja nousi joukkueen pelaavaksi maalivahdiksi kaudelle 2004–2005. Hyvät otteet toivat myös kutsun maajoukkuerinkiin, ja hänet valittiinkin Saksan joukkueeseen vuoden 2007 MM-kilpailuihin. Kaudeksi 2007–2008 Kotschnew siirtyi niin ikään DEL-liigassa pelaavan Nürnbergin joukkueen riveihin. Kaudet 2008–2010 hän pelasi KHL-liigan Spartak Moskovassa ja kauden 2010–2011 Lokomotiv Jaroslavlissa. Kaudeksi 2011–2012 Kotschnew siirtyi HK Atlantiin.


title: Padayani

text:
Padayani on värikylläinen ja suosittu intialainen temppelitanssi Keralasta. Sitä tanssitaan Padyani (Paddeni) -temppelijuhlien aikana. Padyanitemppeleitä sijaitsee Alleppeyn, Quilonin, Pathanamthittan ja Kottayamin alueilla. Tanssissa käytettävät suurikokoiset Kolam-naamiot esittävät hindujumala Bhairavia (Kali), kuolemanjumalaa (Kalan), haltijatarta (Yakshi) ja lintua (Pakshi).
Padyanissa esiintyy tanssijoiden lisäksi näyttelijöitä, laulajia, ja muusikoita.


title: Perini Thandavam

text: Perini (tai Perini Thandavam) on rumpujen säestämä intialainen miesten soturitanssi, jota tanssitaan perinteisesti Natarajaa eli tanssivaa Shivaa esittävän patsaan edessä ennen taisteluun lähtöä, Historiallisesti Periniä tanssittiin Kakatiya -dynastian aikana nykyisessä Andhra Pradeshissa, jossa tanssia yhä näkee esitettävän.


title: Nataraja

text: Nataraja (Naṭarāja) on eräs nimitys, jota hindujumala Shivasta käytetään. Sanskritinkielinen sana tarkoittaa 'tanssin kuningas'. Shiva kuvataan usein Natarajan muodossa tanssimassa kosmista ikuisen tuhon ja luomisen tanssiaan vasen jalka nostettuna ilmaan. Tanssivaa Shivaa kuvaavat pronssiset pienoisveistokset ovat hyvin yleisiä Intiassa. Nataraja-patsaaseen sisältyy runsaasti hindulaista uskonnollista symboliikkaa. Tanssivan Shivan patsasta pidetään myös Intian kulttuurin symbolina.


title: Lähimmäisenrakkaus

text: Lähimmäisenrakkaus on kristillisessä teologiassa toisten ihmisten huomioon ottamista ja kunnioittamista.


title: Gaur

text: Gaur on intialainen kansantanssi Madhya Pradeshin osavaltiosta. Tanssia tanssitaan perinteisesti Etelä Bastarin Sing Mariasissa ja Tallaguda Mariasissa. Riikinkukon sulilla koristeltuihin päähineisiin sonnustautuneet miehet tanssivat ja rummuttavat pitkiä päähinesulkiaan villisti heiluttaen. Tanssiin yhtyvät tempon kiihtyessä runsain kaulakoruin ja metallisin levyin sonnustautuneet hennalla tatuoidut naiset.


title: Nova Akropola

text:
Nova Akropola on Laibachin kolmas albumi. Kappale "Decree" ei ole mukana kaikilla levyn LP-painoksilla. Vuoden 2002 CD-painos sisältää videon kappaleesta "Država".
Decreen ovat tuottaneet Laibach ja D-Moniker, muut kappaleet ovat tuottaneet Jurij Toni, Ken Thomas, Rico Conning ja Laibach.


title: Nova Akropola

text: Levy on nauhoitettu ja miksattu Metropolis studiossa, Oasis studiossa ja Guerilla studiossa 1985.


title: Muria

text: Muria-heimon tanssit ovat primitiivisiä heimotansseja. Muriat kuuluvat Intian alkuperäisväestöön. Heimon jäsenet tanssivat kaiken tyyppisiä heimoyhteisöön kuuluvia tansseja. Tanssit aloitetaan heimon falliselle jumaluudelle, jonka sanotaan perustaneen Murioiden erikoisen Ghotul-instituution. Ghotulit ovat majoja, joissa nuoret harrastavat esiaviollisia suhteita. Astuessaan avioon Muriat tanssivat Har Endanna -häätanssin. Murioden kauneimpana tanssina pidetään Hulki tanssia, jossa pojat liikkuvat piirissä tyttöjen kulkiessa piirin halki. Huvittelutanssin nimi on Karsana. Muriat asuvat Keski-Intiassa sijaitsevalla Pohjois- Bastarin alueella.


title: Ryyppy

text: Ryyppy voi tarkoittaa seuraavia asioita:


title: Valiojoukko

text: Valiojoukko voi tarkoittaa ainakin seuraavia asioita:


title: Saila (tanssi)

text: Saila (toisilta nimiltään: Danda Nach tai Dandar Pate) on keski-intialainen kansantanssi. Sitä esittävät nuoret pojat sadonkorjuun päätteeksi. Saila on suosittu keppitanssi, josta on olemassa puolisen tusinaa eri variaatiota. Esimerkiksi joskus tanssijat muodostavat ympyrän seisten yhdellä jalalla ja tukeutuen edessä olijaan hyppien yhdessä ympäri. Tanssia tanssitaan Sargujassa, Chhindwarassa ja Betulissa. Sitä esiintyy esimerkiksi Chattisgarhin kylässä.


title: Cristina Fernández de Kirchner

text: Cristina Elisabet Fernández de Kirchner (s. 19. helmikuuta 1953 La Plata, Buenos Airesin maakunta, Argentiina) oli Argentiinan presidentti 10. joulukuuta 2007 – 10. joulukuuta 2015 välisen ajan. Hän oli maan toinen naispresidentti. Cristina Fernández valittiin 28. lokakuuta 2007 presidentiksi seuraamaan presidenttinä miestään Néstor Kirchneriä.


title: Cristina Fernández de Kirchner

text: Fernández opiskeli lakia Universidad Nacional de La Platassa, jossa hän tapasi tulevan miehensä. He menivät naimisiin maaliskuussa 1975. Cristina Fernández aloitti poliittisen uransa Partido Justicialistan "Tendencia Revolucionaria" -ryhmässä 1970-luvulla. Hänet valittiin Patagonian Santa Cruzin maakunnan parlamenttiin 1989 ja uudelleen 1993. Vuonna 1995 hänet valittiin senaattiin Santa Cruzista ja 1997 edustajainhuoneeseen. Vuonna 2001 hänet valittiin uudelleen senaattiin. Lokakuun 2007 presidentinvaaleissa hän tuli valituksi virkaan.


title: Cristina Fernández de Kirchner

text: Fernández oli miehensä tukena vuoden 2003 presidentinvaalikampanjassa. Vuoden 2005 vaaleissa hän siirtyi Buenos Airesiin, josta hänet valittiin senaattiin Frente para la Victorian listalta. Vaalissa hän voitti entisen presidentti Eduardo Duhalden vaimon Hilda Gonzálezin.


title: Cristina Fernández de Kirchner

text: Lokakuussa 2011 Fernández voitti presidentinvaalit suoraan ensimmäisellä kierroksella saatuaan n. 54 % äänistä ja jatkoi toiselle kaudelle. Samalla presidentin tukijat saivat jälleen vuonna 2009 menettämänsä enemmistön edustajainhuoneessa.


title: Cristina Fernández de Kirchner

text: Joulukuussa 2011 Fernándezin kerrottiin sairastavan kilpirauhasen syöpää. Kilpirauhasen poiston jälkeen kuitenkin ilmeni, ettei se sisältänyt syöpäsoluja.


title: Cristina Fernández de Kirchner

text: Vuoden 2007 presidentinvaaleissa Fernández de Kirchner sai 44,92 % äänistä, ja hänet valittiin siten suoraan jo ensimmäiselle kierroksella. Hänen toiseksi jäänyt vastustajansa Elisa Carrio sai 22,95 % äänistä.


title: Cristina Fernández de Kirchner

text: Yhdysvaltain FBI syytti Venezuelan Hugo Chávezia Fernándezin vaalikampanjan tukemisesta; 4. elokuuta 2007 pidätettiin Buenos Airesin lentokentällä Caracasista saapunut venezuelalais-yhdysvaltalainen liikemies Guido Alejandro Antonini Wilson, jolla oli mukanaan salkku, jossa oli 795 000 Yhdysvaltain dollaria. Cristina Fernándezin mukaan kyseessä on Yhdysvaltain mustamaalausyritys.


title: Cristina Fernández de Kirchner

text: Edeltäjiensä tavoin Cristina Fernández piti Malvinassaaria (Falklandinsaaret) laillisesti Argentiinalle kuuluvana ja Britannian miehittämänä.


title: Cristina Fernández de Kirchner

text: Kirchnerien omaisuus on herättänyt kritiikkiä Argentiinassa. Konservatiivisen "La Nación" -lehden mukaan avioparin omaisuus kasvoi vuonna 2009 viidenneksellä, 14 miljoonaan Yhdysvaltain dollariin.


title: Cristina Fernández de Kirchner

text: Tärkeä kritiikin aihe lehdistölle on ollut Kirchnerin hallituksen tavoite ottaa haltuunsa maan suurin sanomalehtipaperia tuottava yritys Papel Prensa, josta maan suurimmat mediayhtiöt Grupo Clarín ja La Nación omistivat 71 % ja valtio 27 %. Niinpä maan tärkeimmät mediat ovat syyttäneet Kirchneriä lehdistönvapauden rajoittamisesta ja diktatuurista. Hallituksen mukaan lehtiyhtiöt saivat paperintuotannon haltuunsa kyseenalaisin keinoin sotilasdiktatuurin aikana ja hyötyivät monopoliasemasta muiden lehtien kustannuksella.


title: Cristina Fernández de Kirchner

text: Kirchner on astunut Grupo Clarínin varpaille myös ostamalla Argentiinan 1. divisioonan jalkapallo-ottelut näytettäväksi ilmaiseksi julkisella TV-kanavalla.


title: Cristina Fernández de Kirchner

text: Tohtori Moisés Naímin ja professori Tyler Cowenin mukaan Argentiina kärsii hitaasta kasvusta, rapistuvasta infrastruktuurista, korkeasta inflaatiosta, paisuvista tukiaisista, hintasääntelystä, pääomapaosta ja ulkomaisille sijoittajille lannistavasta ilmapiiristä. Inflaatio on 25 % eli maailman suurimpia.


title: Cristina Fernández de Kirchner

text: Maaliskuussa 2008 Fernández de Kirchnerin hallitus päätti ottaa käyttöön vientitullit maataloustuotteiden viennille, erityisesti soijalle ruoan hinnan alentamiseksi maassa. Tämä johti pitkään maataloustuottajien lakkoon, teiden tukkimisiin ja väkivaltaisiksikin käyneisiin mielenosoituksiin. Tullit kaatuivat viimein senaatin äänestettyä varapresidentti Julio Cobosin johdolla niitä vastaan 17. heinäkuuta.


title: Cristina Fernández de Kirchner

text: Argentiinan talouslukuihin ei juuri luotettu sen jälkeen kun Nestor Kirchner vaihtoi maan tilastokeskuksen INDECin johdon vuoden 2007 alussa. Ulkopuoliset uskoivat maan inflaation kohoavan jopa 25 prosenttiin vuodessa, kun virallinen lukema oli 9,1 %. Esitettiin epäilyjä, että tilastokeskus pienensi keinotekoisesti lukuja hallituksen määräyksestä alentaakseen hintaindeksiin sidottujen valtion obligaatioiden koron maan taloudella aiheuttamaa taakkaa.


title: Cristina Fernández de Kirchner

text: Syyskuussa 2008 de Kirchner ilmoitti Argentiinan maksavan koko 6,7 miljardin US$ aiemmin laiminlyödyn velkansa Pariisin klubille parantaakseen sijoittajien luottamusta maahan.


title: Cristina Fernández de Kirchner

text: Syksyn 2008 finanssikriisin myötä Argentiinan 1990-luvulla Chilen mallin mukaan yksityistetty eläkerahasto AFJP ajautui vaikeuksiin ja menetti viidenneksen arvostaan, minkä vuoksi sillä oli vaikeuksia maksaa eläkkeitä. Fernández teki kongressille lakiesityksen sen kansallistamisesta.


title: Cristina Fernández de Kirchner

text: Keväällä 2010 Fernández taisteli keskuspankin kanssa annettuaan määräyksen maksaa 6,569 miljardin US$ arvosta valtion korkeakorkoisia velkakirjoja keskuspankin varoilla. 7. tammikuuta 2010 hän erotti keskuspankin johtajan Martín Redradon, joka kieltäytyi toteuttamasta määräystä. Redradon kieltäytyminen johti perustuslailliseen kriisiin oikeuden selvitellessä asiaa.


title: Cristina Fernández de Kirchner

text: 2000-luvulla Argentiina kansallisti yrityksiä ja nosti niiden johtoon ay-väkeä, ja nyt ne tekevät valtavia tappioita valtion tukemina. Vuonna 2011 Argentiina käytti niihin 18 miljardia pesoa (4,1 miljardia dollaria), 80 % enemmän rahaa kuin lasten sosiaaliohjelmaan.


title: Cristina Fernández de Kirchner

text: Moisés Naímin mukaan Argentiinan presidentti Cristina Fernandez de Kirchnerin hallinnon päätös kansallistaa YPF-öljy-yhtiö ei ollut strateginen vaan populismia, tuttavien suosimista ja oligarkkien välistä kilpailua.


title: Cristina Fernández de Kirchner

text: Vuonna 2009 de Kirchner kansallisti maan suurimman lentoyhtiön ja otti valtiolle 6,5 miljardia dollaria yksityisiä eläkerahoja maksaakseen ulkomaanvelkaa. Tällaisen toiminnan vuoksi ulkomaiset öljy-yhtiöt eivät uskalla investoida maahan tai edes etsiä sieltä öljyä siten kuin esimerkiksi Brasiliasta.


title: Cristina Fernández de Kirchner

text:
De Kirchner nimitti uudeksi asevoimien pääesikunnan päälliköksi divisioonankenraali Luis Alberto Pozzin, kun hänen edeltäjänsä Roberto Bendini erosi, kun häntä alettiin tutkia 500 000 peson kavalluksesta. Vatikaani sen sijaan hylki entisen oikeusministeri Alberto Iribarnen nimitystä lähettilääksi, koska hän on eronnut. Hallitus ei suostunut asettamaan muuta ehdokasta, mutta Iribarne vetäytyi halutessaan pitää maan välit Pyhään istuimeen.
Uudeksi pääministeriksi tuli heinäkuussa 2008 Sergio Massa Alberto Fernándezin tilalle.


title: Cristina Fernández de Kirchner

text: Hallitseva Frente para la Victoria menetti enemmistönsä alahuoneessa ja senaatissa kesän 2009 vaaleissa.


title: Cristina Fernández de Kirchner

text:
Maaliskuussa 2010 Fernández vieraili Perussa ensimmäisenä Argentiinan johtajana sitten vuoden 1994, jolloin maiden suhteet katkesivat Cenepan sodan vuoksi.
Venäjän presidentti Dmitri Medvedev vieraili Argentiinassa huhtikuussa 2010, mikä oli ensimmäinen Venäjän valtionpäämiehen vierailu maassa.


title: Cristina Fernández de Kirchner

text: Tuhannet Argentiinalaiset osoittivat mieltään 19. tammikuuta 2015 kaduilla syyttäen Christina Kirchneriä vastustajansa Alberto Nismanin epäilyttävästä kuolemasta. Syyttäjä Nisman löytyi kuolleena asunnostaan Buenos Airesista 18. tammikuuta 2015. Tiedotusten mukaan Nisman teki itsemurhan ampumalla aseella ohimoon. Tutkijat eivät kuitenkaan löytäneet ruudinjäämiä Nismanin käsistä eivätkä itsemurhaviestiä. Tapaus herätti epäilyksiä, sillä Nismanin oli tarkoitus todistaa Kirchneriä vastaan 19. tammikuuta 2015 Argentiinan parlamentissä. Nisman sanoi vain muutama päivä ennen kuolemaansa, että hän saattaa menettää henkensä väitteidensä takia.


title: Cristina Fernández de Kirchner

text:
Nisman oli väittänyt, että Kirchner olisi peitellyt iranilaisten osuutta vuonna 1994 tapahtuneessa ssa, jossa kuoli 85 ihmistä. Nisman myös väitti Kirchnerin neuvotelleen salaa Iranin edustajien kanssa sopimuksen, jolla heidän epäilty osuutensa pommi-iskusta sivuutettaisiin. Syynä tähän väitetään olleen Kirchnerin halu päästä myymään viljaa Iranille öljyä vastaan. Iskun syyllisiä ei ole selvitetty oikeudessa. Iran kiistää myös osuutensa iskuun. Nisman syytti pommi-iskuun liittyvästä vehkeilystä lisäksi ulkoministeri Héctor Timermania ja Argentiinan entistä presidenttiä Carlos Menemiä.
Kirchner puolustautui Facebookissa, jossa hän pyysi, etteivät argentiinalaiset uskoisi valheisiin vaan odottaisivat perinpohjaisen tutkinnan tuloksia.


title: Cristina Fernández de Kirchner

text: Joulukuussa 2017 tuomari Julian Ercolini  totesi tuomiossaan koskien Nismanin kuolemaa ettei kysessä ollut itsemurha vaan murha. Myös Kirchneriä vastaan nostettiin syytteet maanpetoksesta koskien Nismanin kuolemaa ja AMIA:n iskun tutkimusta . Lisäksi Kirchner sai syytteet korruptiosta ja rahanpesusta


title: Cristina Fernández de Kirchner

text: Maaliskuussa 2018 Kirchneriä, entinen ulkoministeri Héctor Timermania ja kymmentä muuta entisen hallinnon edustajaa vastaan nostettiin syyte vallan väärinkäytöstä ja oikeuskäsittelyn estämisestä koskien AMIA:n pommi-iskun tutkinnan keskeyttämistä jossa libanonilaista terroristiärjestöä Hizbollahia epäiltiin iskun tekijäksi.


title: Cristina Fernández de Kirchner

text: Kirchner valitsi seuraajasuosikikseen Daniel Sciolin, mutta tämä hävisi syksyn 2015 presidentinvaalit PRO-puolueen Mauricio Macrille. Kirchner kieltäytyi osallistumasta vallanvaihtoseremoniaan.


title: Kalevi Numminen -palkinto

text: Kalevi Numminen -palkinto on jääkiekon SM-liigan vuosittain myöntämä tunnustuspalkinto valmentajalle, jonka katsotaan eniten vaikuttaneen joukkueensa menestykseen. Palkinnon saajan valitsevat jääkiekkotoimittajat. Ensimmäisen kerran se myönnettiin kaudella 1977–78. Vuonna 1995 sille annettiin nykyinen nimi kunnianosoituksena valmentaja Kalevi Nummiselle.


title: Han Duck-soo

text: Han Duck-soo (hangeul:한덕수; hanja:韓悳洙) (s. 18. kesäkuuta 1949, Jeonju) on eteläkorealainen poliitikko ja maan aiempi pääministeri. Han oli Korean tasavallan pääministeri maaliskuusta 2007 helmikuuhun 2008.


title: Han Duck-soo

text: Han Duck-soo on talousasiantuntija ja poliittiselta kannaltaan sitoutumaton, joskin hän on lähellä Uri-puoluetta. Hän suoritti taloustieteen kandidaatintutkinnon Soulin kansallisessa yliopistossa 1971 ja tohtorintutkinnon Harvardin yliopistossa 1984. Valmistuttuaan Soulista hän työskenteli virkamiehenä ja asiantuntijana kahden vuosikymmenen ajan, kunnes 1993 alkaen toimi talouspoliittisena neuvonantajana ja pian myös apulaisministerinä. Korean kauppaministerinä Han oli 1998–2001.


title: Han Duck-soo

text: Maaliskuussa 2005 Han Duck Soo pääsi Lee Hae-chanin hallitukseen rahaministeriksi, ja oli samalla myös varapääministeri. Leen jouduttua eroamaan toimi Han 15. maaliskuuta 2006 alkaen aina 19. huhtikuuta saakka virkaatekevänä pääministerinä, kunnes Han Myeong Sook muodosti uuden hallituksen. 2006–2007 Han Duck-soo oli jälleen presidentin neuvonantajana. Tässä asemassa hän oli suuresti vaikuttamassa Etelä-Korean ja Yhdysvaltojen välisen vapaakauppasopimuksen sisältöön.


title: Han Duck-soo

text: Pääministeri Han Myeong-sookin erottua maaliskuun alussa 2007 virastaan nimitti presidentti Roh Moo-hyun 9. maaliskuuta Han Duck-soon ehdokkaakseen uuden hallituksen johtoon. Parlamentin kansalliskokous hyväksyi valinnan (äänin 210 puolesta, 51 vastaan) 2. huhtikuuta, josta päivästä alkaen Han oli virallisesti pääministeri.


title: Han Duck-soo

text: Han Duck-soon pääministerikausi päättyi 29. helmikuuta 2008, kun edellisen vuoden joulukuussa presidentiksi noussut Hannara Dang -puolueen Lee Myung-bak sai pääministeriehdokaansa hyväksytyksi parlamentissa. Han Duck-soota seurasi pääministerinä Han Seung-soo.


title: Chhindwara

text: Chhindwara on kaupunki Madhya Pradeshin osavaltiossa Keski-Intiassa. Alue on kuuluisa mm. kauniista maisemistaan. Kaupunki on Chhindwaran piirikunnan hallintokeskus. Chhindwaran kaupungista lähin lentokenttä sijaitsee 125 kilometrin päässä Nagpurissa. Chhindwarassa pääkielet ovat hindi ja englanti, mutta alueella puhutaan myös monia muita kieliä. Vuonna 2011 Chhindwaran alueella asui 190 008 asukasta.


title: Eugenia

text: Eugenia voi viitata eri asioihin


title: Pekka Rautakallio -palkinto

text: Pekka Rautakallio -palkinto on jääkiekon SM-liigan vuosittain parhaalle puolustajalle myöntämä tunnustuspalkinto. Ensimmäisen kerran se myönnettiin kaudella 1977–78. Vuonna 1995 sille annettiin nykyinen nimi kunnianosoituksena puolustaja Pekka Rautakalliolle.


title: Eduardo Camaño

text: Eduardo Oscar Camaño (s. 17. kesäkuuta 1946) on argentiinalainen poliitikko (PJ), vuodesta 2001 lähtien alahuoneen puhemies.


title: Eduardo Camaño

text: Camaño oli Argentiinan presidenttinä kaksi päivää 31. joulukuuta 2001 – 1. tammikuuta 2002, kun väliaikainen presidentti Adolfo Rodríguez Saá ja senaatin puhemies Ramón Puerta erosivat. Tämän jälkeen epäselvän tapahtumaketjun jälkeen parlamentti nimitti 2. tammikuuta 2002 Eduardo Duhalden väliaikaiseksi presidentiksi.


title: Surguja

text: Surguja on Keski-Intiassa sijaitsevan Chhattisgarhin osavaltion pohjoisin piirikunta. Vuonna 2001 alueella asui 1 972 094 henkeä Piirikunnan pääkaupunki on 66 000 asukkaan Ambikapur. Alue on tunnettu luonnonkauneudestaan ja historiallisesta arkkitehtuuristaan, ja se on Chattisgahin suosituimpia turistikohteita. Monet Ramayanan tapahtumat sijoittuvat Surgujan alueelle.


Surguja


title: Betulin piirikunta

text: Betul on Keski-Intiassa Madhya Pradeshin osavaltiossa sijaitseva piirikunta. Alueen pääkaupunki on samanniminen. Betulin piirikunnassa asuu noin 85 000 ihmistä. Betul on enimmäkseen alikehittynyttä aluetta Bhopalin alueen eteläpäädyssä. Alueella on puuvillan kasvatusta. Alue sijaitsee noin 600 metrin korkeudessa ja on metsäistä, harvaan asuttua ylänköä.


title: Karma-tanssi

text: Karma-tanssia tanssitaan gondien ja baigojen keskuudessa Chhattisgarhissa. Sitä esiintyy myös oraoneilla Madhya Pradeshissa. Tanssi liittyy hedelmällisyyskulttiin ja sitä tanssitaan Karma-festivaalin aikaan elokuussa. Karma-tanssi symboloi kevään vihreiden lehtien puhkeamista. Karma-tanssista on muunnelmia, joissa on erilaiset laulut ja tanssit.


title: Vihreä eduskuntaryhmä

text: Vihreä eduskuntaryhmä (vihr) on Vihreän liiton kansanedustajien muodostama yhteistyöelin eduskunnassa. Kaudella 2015–2019 ryhmään kuuluu 15 edustajaa.


title: Vihreä eduskuntaryhmä

text: Eduskuntaryhmän puheenjohtaja on Krista Mikkonen, 1. varapuheenjohtaja Olli-Poika Parviainen ja 2. varapuheenjohtaja Heli Järvinen. Vihreiden ryhmäkansliassa työskentelee viisi työntekijää; ryhmän pääsihteeri on Tiina Kivinen. Jokaisella kansanedustajalla on lisäksi oma avustaja.


title: Vihreä eduskuntaryhmä

text: Vihreässä eduskuntaryhmässä ei ole ryhmäkuria. Eduskuntaryhmä pitää kokouksia säännöllisesti kerran viikossa. Kokouksissa keskustellaan ajankohtaisista poliittisista kysymyksistä ja ryhmän kannoista asioihin.


title: Vihreä eduskuntaryhmä

text: Ollessaan oppositiossa vuosina 2002–2006 Vihreä eduskuntaryhmä laati joka vuosi tasapainoisen vaihtoehtobudjetin valtion talousarvioesitykseen.


title: Vihreä eduskuntaryhmä

text:
Alla on lueteltu vihreiden edustajat valiokunnissa vaalikaudella 2015–2019.
Vihreät saivat ensimmäiset kansanedustajansa vuoden 1983 vaaleissa, kun puoluetta ei ollut vielä perustettu. Ville Komsi ja Kalle Könkkölä muodostivat ensimmäisen Vihreän eduskuntaryhmän ja toimivat vuorotellen sen puheenjohtajana.


title: Vihreä eduskuntaryhmä

text: Vihreässä eduskuntaryhmässä oli neljä kansanedustajaa. Ryhmän puheenjohtajana toimi 1987–1988 Pekka Haavisto ja 1989–1990 Erkki Pulliainen.


title: Vihreä eduskuntaryhmä

text: Vihreiden kansanedustajien määrä nousi kymmeneen. Eduskuntaryhmän puheenjohtajina toimivat 1991–1992 Satu Hassi, 1993 Pekka Haavisto ja 1993–1994 Paavo Nikula.


title: Vihreä eduskuntaryhmä

text: Vihreillä oli yhdeksän kansanedustajaa sekä yksi ministeri. Eduskuntaryhmän puheenjohtajina olivat 1995 Tuija Brax, 1995–1996 Paavo Nikula, 1997 Satu Hassi ja 1998 Osmo Soininvaara.


title: Vihreä eduskuntaryhmä

text: Vihreään eduskuntaryhmään kuului 11 kansanedustajaa, joista kaksi toimi puolet kaudesta ministerinä. Puheenjohtajina ryhmässä olivat 1999–2001 Ulla Anttila ja 2001–2003 Janina Andersson.


title: Vihreä eduskuntaryhmä

text: 14 kansanedustajan ryhmän puheenjohtajina toimivat 2003–2004 Satu Hassi ja 2004–2007 Heidi Hautala.


title: Vihreä eduskuntaryhmä

text: Ryhmän puheenjohtajana toimivat Anni Sinnemäki (2007–2009) ja Ville Niinistö (2009–2011).


title: Vihreä eduskuntaryhmä

text: Kymmenhenkisen eduskuntaryhmän puheenjohtajana aloitti Ville Niinistö, mutta hallituksen muodostumisen jälkeen tehtävään valittiin Pekka Haavisto. Toukokuussa 2013 ryhmän uudeksi puheenjohtajaksi valittiin Oras Tynkkynen ja saman vuoden lokakuussa Outi Alanko-Kahiluoto.


title: Vihreä eduskuntaryhmä

text: Vihreään eduskuntaryhmään kuuluu 15 kansanedustajaa. Ryhmän puheenjohtajana toimii Outi Alanko-Kahiluoto, ensimmäisenä varapuheenjohtajana Johanna Karimäki ja toisena varapuheenjohtana Jani Toivola.


title: Gondit

text: Gondit ovat Keski-Intiassa asuva alkuperäiskansa. Heitä on huomattavia määriä Madhya Pradeshin, Maharashtran, Chhattisgarhin, Andhra Pradeshin ja Orissan osavaltioissa. Gondeja on nykyisin noin neljä miljoonaa.


title: Gondit

text: Gondien kieli on sukua telugulle ja muille dravidakielille. Nykyisin noin puolet gondeista puhuu gondia. Heidän uskontonsa on panteistinen, mutta monet ovat kääntyneet hindulaisuuteen.


title: Gondit

text: Gondien perinteinen ammatti on ollut maanviljely ja karjankasvatus. Gond-yhteiskunta on korkeasti arvostettu intialaisten heimojen keskuudessa, mutta kuitenkin heidän maitaan on lunastettu heiltä kiihtyvällä tahdilla 1960-luvulta lähtien.


title: Gondit

text: Gondwana eli "Gondien maa" on epäselvästi määritelty alue lounaisessa Madhya Pradeshissa, itäisessä Maharashtrassa ja osissa Chhattisgarhia, Andhra Pradeshia ja Orissaa. Alueella oli lukuisia gondien kuningaskuntia 1400-luvulta 1700-luvun puoleen väliin. Alue on antanut nimensä Gondwanalle, muinaiselle suurmantereelle.


title: Aarne Honkavaara -palkinto

text: Aarne Honkavaara -palkinto on jääkiekon SM-liigan runkosarjan maalintekijätilaston voittaneelle pelaajalle myönnettävä tunnustuspalkinto.


title: Aarne Honkavaara -palkinto

text: Ensimmäisen kerran palkinto myönnettiin kaudella 1977–1978. Vuonna 1995 sille annettiin nykyinen nimi kunnianosoituksena entiselle pelaajalle ja valmentajalle Aarne Honkavaaralle.


title: Jan Kavan

text: Jan Kavan (s. 17. lokakuuta 1946, Lontoo) on tšekkiläinen poliitikko ja diplomaatti, joka edustaa sosiaalidemokraattista ČSSD-puoluetta. Hän on Tšekin entinen ulkoministeri ja varapääministeri, ja toimi 2002 Yhdistyneiden kansakuntien 57. yleiskokouksen puheenjohtajana.


title: Jan Kavan

text: Jan Kavan syntyi englantilaisen opettajaäidin ja tšekkoslovakialaisen diplomaatti-isän poikana Lontoossa. Kommunistien kaapattua vallan kutsuttiin hänen isänsä takaisin Prahaan 1950 ja tuomittiin Rudolf Slánskýn ryhmää vastaan suunnatussa näytösoikeudenkäynnissä 25 vuodeksi vankeuteen. Kavanin isä vapautettiin ja hän kuoli 1960 vankeusaikansa seurauksiin. Nämä kokemukset vaikuttivat syvästi nuoreen Jan Kavaniin. Hänestä tuli Prahan kevään 1968 aikaan johtohahmo opiskelijaliikkeessä, ja Varsovan liiton neuvostojoukkojen miehitettyä maan joutui hän sen seurauksena maanpakoon ja asettui Lontooseen. Siellä hän opiskeli politiikkaa ja kansainvälisiä suhteita. Myöhemmin Kavan perusti Britanniassa riippumattoman uutistoimiston, "Palach Press Agency", jonka välityksellä Peruskirja 77 levisi Länsi-Eurooppaan. Tämän vuoksi kommunistihallinto vei häneltä 1979 Tšekkoslovakian kansalaisuuden.


title: Jan Kavan

text: Jan Kavan palasi Prahaan samettivallankumouksen aikana marraskuussa 1989. Hänet valittiin Tšekkoslovakian parlamenttiin ensimmäisissä demokraattisissa vaaleissa 1990, ja hän kuului siihen vuoden 1992 lopussa tapahtuneeseen maan jakautumiseen saakka. Vuoden 1993 alusta Kavan oli Tšekin parlamentissa ja liittyi ČSSD:n ryhmään. Hänen vahva alueensa on ulkopolitiikka, joten sosiaalidemokraattien vaalivoiton jälkeen hänestä tuli ensin ulkoministeri Miloš Zemanin hallitukseen 1998 ja seuraavana vuonna myös varapääministeri.


title: Jan Kavan

text: Kavan oli tammikuusta 2002 eteenpäin lyhyen aikaa Tšekin edustaja EU:n perustuslain Eurooppa-valmistelukunnassa, mutta hän joutui luopumaan tästä jo saman vuoden kesällä johtuen epäillystä sekaantumisestaan Srba-jutun nimellä tunnettuun vakavaan korruptioskandaaliin ja sitä seuranneeseen murhasalaliittoon tšekkiläistä journalistia vastaan. Samaten hänen oli jo tätä ennen heinäkuussa 2002 erottava hallituksesta. Hän säilytti kuitenkin parlamenttipaikkansa. Yhdistyneiden kansakuntien 57. yleiskokouksen puheenjohtajana Jan Kavan oli 10. syyskuuta 2002 alkaen aina 16. syyskuuta 2003 saakka.


title: Jari Kurri -palkinto

text:
Jari Kurri -palkinto on jääkiekon SM-liigan vuosittain myöntämä tunnustuspalkinto pelaajalle,
jonka katsotaan toimineen näkyvimpänä johtohahmona joukkueensa tiellä kohti mestaruutta. Ensimmäisen kerran se myönnettiin kaudella 1993–1994. Palkinto on nimetty erityisesti NHL:n pudotuspeleissä ansioituneen hyökkääjä Jari Kurrin mukaan. Maalivahti Niklas Bäckström on ensimmäinen ja toistaiseksi ainoa palkinnon kahdesti voittanut pelaaja. Maalivahdit Pekka Tuokkola ja Sinuhe Wallinheimo ovat ensimmäiset ja toistaiseksi ainoat, joille palkinto on myönnetty jaetusti. Jussi Tarvainen oli puolestaan ainoa pelaaja, joka ei ollut Suomen mestaruuden voittaneessa joukkuessa.


title: Jari Kurri -palkinto

text: Vuodesta 2007 alkaen palkinto on jaettu jäällä mestaruuden ratkaisevan finaaliottelun päätyttyä. Mallia on otettu siitä, että NHL:ssä vastaavanlainen, playoffsien parhaan pelaajan saama palkinto Conn Smythe Trophy jaetaan jäällä Stanley Cup-mestaruuden ratkettua.


title: Park Chan-wook

text: Park Chan-wook (s. 23. elokuuta 1963, Tanyan) on eteläkorealainen elokuvaohjaaja ja käsikirjoittaja.


title: Hymen

text: Hymen voi tarkoittaa seuraavia asioita:


title: Matti Keinonen -palkinto

text: Matti Keinonen -palkinto on Suomessa jääkiekon SM-liigan vuosittain myöntämä tunnustuspalkinto.


title: Matti Keinonen -palkinto

text: Se myönnetään sille pelaajalle, jolla kunakin vuonna on paras tulos plus–miinus-tilastossa. Ensimmäisen kerran palkinto myönnettiin kaudella 1977–78. Vuonna 1995 sille annettiin nykyinen nimi kunnianosoituksena hyökkääjä Matti Keinoselle.


title: Isolaattori

text: Isolaattori eli erotin on sähkötekniikassa ja elektroniikassa laite tai komponentti, joka erottaa virtapiirin osia toisistaan. Esimerkkejä ovat optoisolaattori ja suojaerotusmuuntaja.


title: Isolaattori

text: Mikroaaltotekniikassa isolaattori on komponentti, joka päästää mikroaallot lävitseen vain toiseen suuntaan mutta absorboi vastakkaiseen suuntaan etenevän aallon. Isolaattoria käytetään usein liitettäessä signaalilähde mikroaaltopiiriin. Tällöin piiristä mahdollisesti heijastunut teho absorboituu isolaattoriin, ja generaattorista päin katsottuna saavutetaan tehosovitus.


title: Lasse Oksanen -palkinto

text: Lasse Oksanen -palkinto on jääkiekon SM-liigan vuosittain myöntämä palkinto pelaajalle, joka merkittävimmällä tavalla omalla taidollaan ja tahdollaan on vaikuttanut joukkueensa menestykseen SM-liigan runkosarjassa. Palkinto on saanut nimensä Lasse Oksaselta, jota pidetään yhtenä 1960- ja 1970-luvun taitteen parhaista suomalaisista jääkiekkoilijoista. Ensimmäisen kerran palkinto myönnettiin kaudella 1993–1994.


title: Peuran polku

text: Peuran polku on 115 km:n mittainen retkeilyreitistö Pohjois-Pohjanmaalla ja Keski-Suomessa Suomenselän vedenjakajalla.


title: Peuran polku

text: Polku kulkee pääasiassa luonnontilaisten ja suojeltujen erämaiden halki Salamajärven kansallispuistossa, Salamanperän luonnonpuistossa ja Etelä-Sydänmaan suojelualueella, Perhon, Kinnulan, Kivijärven, Lestijärven ja Reisjärven kunnissa.


title: Peuran polku

text: Reitti on osa Euroopan kaukovaellusreittiä numero E6, ja sen varrella on useita yöpymispaikkoja eräkämpissä ja laavurakennelmissa. Reitin varrella voi havaita useita suojeltuja eläin- ja kasvilajeja.


title: Laskenta

text: Laskenta voi tarkoittaa seuraavia:


title: Raimo Kilpiö -palkinto

text: Raimo Kilpiö -palkinto on jääkiekon SM-liigan vuosittainen tunnustuspalkinto, jonka saa pelaaja, joka on osoittanut esimerkillisintä urheiluhenkeä ja käytöstä kauden SM-liigaotteluissa sekä huipputason osaamista joukkueensa riveissä. Palkinnon saajan valitsee Jääkiekon SM-Liiga Oy. Ensimmäisen kerran se myönnettiin kaudella 1953–54. Vuonna 1995 sille annettiin nykyinen nimi kunnianosoituksena hyökkääjä Raimo Kilpiölle.


title: Kaskadi

text: Kaskadi tarkoittaa:


title: Romahdus

text: Romahdus voi tarkoittaa ainakin seuraavia asioita:


title: Kosketustartunta

text: Kosketustartunta on tartuntatautien leviämistapa, jossa mikrobit siirtyvät ihmisestä toiseen käsien välityksellä. Tartunta voi levitä suoraan ihmisestä toiseen, esimerkiksi kätellessä, tai välillisesti. Välillinen tartunta tapahtuu sellaisten esineiden kautta, joihin taudinkantaja on koskenut. Taudinaiheuttajat siirtyvät esineen pinnalta seuraavien siihen tarttuvien käsiin. Esimerkiksi ovenkahvat ovat tyypillisiä kohteita, joiden kautta tartunta leviää välillisesti. Kosketustartunta on yleisin tapa, jolla mikrobit ja infektiot leviävät. Hyvä käsihygienia ehkäisee tehokkaasti kosketustartuntojen leviämistä.


title: Seututie 751

text: Seututie 751 on Evijärveltä Halsuan kautta Lestijärven Kangasvieriin kulkeva seututie. Tien pituus on 68 kilometriä. Tie on kaksikaistainen ja päällystetty.


title: Jarmo Wasaman muistopalkinto

text: Jarmo Wasama -palkinto on jääkiekon SM-liigan vuosittain myöntämä tunnustuspalkinto, joka annetaan suomalaiselle ensimmäisen liigakauden pelaajalle, joka on osoittanut potentiaalia kehittyä kansainvälisen tason huippupelaajaksi. Voittajan valitsevat jääkiekkotoimittajat. Ensimmäisen kerran se myönnettiin kaudella 1971–1972. Vuonna 1995 sille annettiin nykyinen nimi kunnianosoituksena nuorena menehtyneelle puolustaja Jarmo Wasamalle.


title: SYSTRAN

text: SYSTRAN on ranskalainen, yksi vanhimmista konekäännöspalveluja tarjoavista yrityksistä. Sen perusti unkarilaissyntyinen tohtori Peter Toma vuonna 1968 Kalifornian teknologiainstituutissa. Yritys on tehnyt laajamittaista työtä Yhdysvaltain puolustusministeriölle, Euroopan komissiolle ja muutamille monikansallisille yrityksille.


title: SYSTRAN

text: Yritys tarjoaa teknologiaansa muun muassa Yahoo!:lle, Altavistalle ("Babel Fish") ja Googlelle. Palvelun kaupallinen versio toimii Microsoft Windowsin (myös "Windows Mobilen"), Linuxin ja Solarisin alustoilla.


title: SYSTRAN

text: 1960-luvun puolivälillä SYSTRAN-konekäännöspalvelu selvisi "Georgetown"-demonstraation yhteyksillä "ALPAC"-raportin rahoituksen katkaisusta. Yritys rakennettiin keskellä kylmä sotaa La Jollaan, Kaliforniaan kehittämään venäjä-englanti-projektiaan Yhdysvaltain ilmavoimille.


title: SYSTRAN

text: Vuonna 1986 yritys myytiin "Gachot"-perheelle Pariisiin, Ranskaan, jolloin yrityksestä tuli pörssiyhtiö ranskalaiselle pörssille. Yrityksen pääkonttori sijaitsee La Défensessä, Grande Archessa, joka ylläpitää myös La Jollan sivukonttoria.


title: SYSTRAN

text: Lista palvelun tuetuista kielistä. Useat kielistä voidaan kääntää molemmin puolin englantiin tai ranskaan.


title: Lowball

text: Lowball (myös "Ace-to-five draw" tai "California Lowball") on viiden kortin ostopokerin muoto, jossa käsien arvojärjestys on käänteinen. Pelissä ei tunneta väriä, suoraa ja värisuoraa.


title: Lowball

text: Lowballpakka sisältää normaalit 52 korttia ja jokerin, joka edustaa pienintä korttia jota kädestä ei löydy. Yhden pelikierroksen aikana jaetaan ensin kaikille pelaajille 5 korttia. Tämän jälkeen seuraa panostuskierros. Sitten pelaajat vaihtavat 0–5 korttia kädestään. Lopuksi seuraa toinen panostuskierros, jonka jälkeen näytetään kortit jos kaksi tai useampi pelaaja on vielä mukana.


title: Lowball

text: Lowball-pelien rakenne vaihtelee paljon. Useimmiten lowballia kuitenkin pelataan ns. "fixed-limit" versiona, jolloin panostussummat ennen ja jälkeen vaihdon ovat aina ennaltamäärätyt, esimerkiksi 1 pelimerkki ennen vaihtoa ja 2 vaihdon jälkeen. Yleensä käytetään kahta tai kolmea sokkopanosta, joskus vielä alkupanoksia.


title: Lowball

text: Paras mahdollinen käsi, A-2-3-4-5, tunnetaan nimellä "pyörä" (engl. "wheel" tai "bicycle"). Tämän jälkeen seuraavaksi parhaat kädet ovat A-2-3-4-6, A-2-3-5-6, A-2-4-5-6, jne. Haikäsien jälkeen tulevat: pari, kaksi paria, kolmoset, täyskäsi, neloset. Erinomaisiksi käsiksi voidaan laskea 7-haita paremmat kädet. Näitä käsiä koskeekin erikoissääntö, "must bet sevens": jos pelaajan käsi on 7-hai tai parempi vaihdon jälkeen, niin hänen on panostettava tai hän ei voi voittaa vaihtokierroksen jälkeen pottiin laitettua rahaa.


title: Schapendoes

text: Schapendoes on hollantilainen paimenkoirarotu.


title: Schapendoes

text: "Schapendoesin tulee olla todellinen paimenkoira, ei vaan luonteeltaan, vaan myös ruumiiltaan ja sielultaan"


title: Schapendoes

text: Nimi schapendoes tarkoittaa lammaspiskiä.


title: Schapendoes

text:
Schapendoes on luonteeltaan sosiaalinen, iloinen ja se oppii nopeasti. Jotkut yksilöt ovat varsin fiksuja ja se voi hankaloittaa niiden kouluttamista. Sen kanssa voi harrastaa
paitsi näyttelyitä myös tokoa, agilitya ja rauniokoiratoimintaa.


title: Schapendoes

text: Schapendoesin tulee olla kevytrakenteinen, mikä mahdollistaa sen että se pystyy hyppäämään vaivattomasti korkealle ja kääntymään nopeasti. Rotua kutsutaan myös nimellä "Lentävä hollantilainen"


title: Schapendoes

text: Schapendoeseja käytetään yhä lammaslaumojen paimentamiseen. Koska lampaat laiduntavat hiljaisilla, laajoilla alueilla, on tärkeää että schapendoes on kestävä, pystyy hyppäämään sekä liikkumaan hyvin, on älykäs ja kykenee toimimaan itsenäisesti.


title: Schapendoes

text: 1800-luvun lopulla ja 1900-luvun alussa schapendoeseja esiintyi kaikkialla Alankomaissa missä vain oli laidunalueita ja lampaita. Paimenet arvostivat koiraa sen ahkeruuden, työnilon ja älykkyyden vuoksi.


title: Schapendoes

text: Lähes täysin sukupuuttoon hävinnen rodun "löysi" P. M. C Toepoel, ja hän kasvatti schapendoeseja toisen maailmansodan aikaan (1940-1945).


title: Schapendoes

text: Hollantilainen schapendoes-jalostajien kerho perustettiin 1947. Alankomaiden kennelklubi Raad van Beheer tunnusti rodun 1952. Rotu polveutuu samoista koirista kuin suurin osa ranskalaisista paimenkoiraroduista, katalonianpaimenkoirasta, ja rodun kehitykseen ovat myös vaikuttaneet partacollie, puli ja bergamasco. Rotumääritelmä kehitettiin 1954 ja sukukirjaa alettiin kirjoittaa. FCI hyväksyi rodun 1971, jonka jälkeen vain rekisteröityjä koiria on käytetty jalostukseen.


title: Schapendoes

text: Ensimmäinen schapendoes tuli suomeen vuonna 1989 Tanskasta, Fagus Funny Fellow ja sen vanhemmat olivat hollantilaisia. Suomen ensimmäinen schapendoes pentue syntyi Nalle-Haukun kenneliin vuonna 1993.


title: Schapendoes

text: Schapendoesin säkäkorkeus on 40–50 cm. Sen luusto on kevytrakenteinen, ja siksi se sopii agilityyn. Paksu turkki voi antaa harhakuvan raskaasta koirasta.


title: Schapendoes

text: Karva on laadultaan karkeahkoa ja hienolaatuista, mutta ei silkkistä. Sitä on runsaasti myös päässä, ja sillä on viikset ja parta. Karva on pitkä myös riippuvissa korvissa. Häntä on pitkä ja runsaskarvainen. Turkki on laineikas, mutta ei kuitenkaan kihara tai säkkärä. Kaikki värit ovat rotumääritelmän mukaan sallittuja, toivotuimmat värit ovat siniharmaasta mustaan. Rotu ei ole trimmattava. Schapendoes näyttää työkoiralta myös näyttelyissä. Turkiltaan sen pitää siis olla hoidettu mutta ei laitettu. Huolellinen kampaaminen 2-3 viikon välein riittää pitämään takut poissa.


title: Schapendoes

text:
Tarmokas ja energinen koira kaipaa paljon tekemistä. Nopeasti oppivana se nauttii harrastuksista. Vaikka se on peloton ja rohkea, se on toisaalta myös pehmeä. Schapendoes tulee hyvin toimeen lasten kanssa, mutta myös muiden ihmistenkin kanssa. Rotu on hyvin ketterä, joten se soveltuu hyvin agilityyn.
Kotioloissa se pysyttelee ihmisten läheisyydessä. Monet schapendoesit tekevät mitä vain jos tarjolla on herkkuja. Joitain yksilöitä on myös osallistunut luonnetestiin.


title: Schapendoes

text: Rotu on kohtalaisen terve. Suositeltavaa on kuitenkin että jalostukseen käytettävien koirien silmät on tarkastettu ja terveet. Myös lonkkien ja kyynärien kuvausta suositellaan. Suomessa ei ole havaittavissa erityisiä sairauksia.


title: Haamukirjailija

text: Haamukirjailija (myös haamukirjoittaja) on kirjailija, joka kirjoittaa toisen henkilön puolesta kirjan tai muun tekstin. Useimmiten haamukirjailijan nimeä ei paljasteta, tosin joskus kustantaja voi sallia nimen paljastamisen tekijäsivulla (toimittajana tai avustajana). Tekijänoikeuslain mukaan (7 § 1) tekijä on se, jonka nimi on mainittu teoskappaleessa.


title: Haamukirjailija

text: Haamukirjailijaa käytetään usein poliitikkojen ja kuuluisuuksien elämäkerroissa. Paavo Haavikko oli presidentti Urho Kekkosen muistelmateoksen "Vuosisatani" haamukirjailija.


title: Haamukirjailija

text: Joskus kirjailija saattaa kustantajan tietämättä käyttää haamukirjailijaa; esimerkiksi Suomessa Tuula Sariolan nimellä julkaistut dekkarit ovat paljastuneet haamukirjailija Ritva Sarkolan kirjoittamiksi. Kirjailijan kuoltua perikunta saattaa palkata haamukirjailijan jatkamaan kirjojen kirjoittamista kirjailijan nimellä (Virginia C. Andrews).


title: Year Zero

text: Year Zero (tunnetaan myös nimellä Halo 24) on yhdysvaltalaisen Nine Inch Nails-yhtyeen huhtikuussa 2007 julkaistu kuudes studioalbumi. Albumin ensimmäinen single "Survivalism" julkaistiin maaliskuussa. Albumi nousi Suomen virallisen listan sijalle 5.


title: Year Zero

text: Yhtyeen fanit saivat tietoonsa helmikuun aikana 2007, että yhtyeen silloisissa kiertuepaidoissa oleva teksti olikin internetsivusto, josta sai lisävihjeitä ja polkuja. Samalla erään keikkapaikan WC:stä löydettiin USB-muistitikku, joka sisälsi kappaleen "My Violent Heart", joka vuosi Internetiin.


title: Digg

text: Digg on Kevin Rosen perustama sosiaalinen verkkosivusto, jolla sen käyttäjät jakavat uutisia ja muuta sisältöä.


title: Digg

text: Sivuston ideana on uutisten jakaminen toisten käyttäjien kanssa. Kun käyttäjä lisää uutisen sivustolle, se ei ilmesty suoraan etusivulle, vaan se jää "Upcoming"-sivulle, jossa listataan kaikki artikkelit jotka eivät vielä ole päätyneet etusivulle. Etusivulle pääsemistä varten artikkelin on kerättävä tarpeeksi ääniä. Kun artikkelilla on riittävästi ääniä, se siirtyy etusivulle automaattisesti.


title: The Decemberists

text: The Decemberists on viisihenkinen indie-folkrockyhtye Portlandista, Yhdysvalloista. Orkesterin ensimmäinen EP "Five Songs" julkaistiin omakustanteena vuonna 2001. Yhtyeen uusin tuotos ja kuudes täyspitkä albumi "The King Is Dead" julkaistiin 2011 Capitol Recordsilla.


title: The Decemberists

text: Yhtye on nimetty Venäjällä vuonna 1825 tapahtuneen dekabristikapinan mukaan. Nimi viittaa myös tunnelmaan, jonka joulukuu aiheuttaa ihmisissä.


title: Manta (Ecuador)

text: Manta on noin 200 000 asukkaan kaupunki Manabin provinssissa Ecuadorissa Tyynenmeren rannikolla. Kaupungissa on maan suurin satama. Kaupunki perustettiin virallisesti 1922.


title: Manta (Ecuador)

text: Vuonna 1999 Yhdysvallat sai kymmenvuotisen sopimuksen perustaa lentotukikohta Eloy Alfaron lentokentällä huumeiden vastaista sotaa varten. Maan vuoden 2009 perustuslaki kielsi ulkomaiset sotilastukikohdat.


title: Manta (Ecuador)

text: Heinäkuussa 2008 presidentti Correa ja Venezuelan presidentti Hugo Chávez sopivat kuuden miljardin dollarin arvoisesta öljynjalostamoprojektista, jonka osana rakennetaan Mantaan Etelä-Amerikan länsirannikon suurin syväsatama.


title: Daniil Strahov

text: Daniil Aleksandrovitš Strahov (; s. 2. maaliskuuta 1976, Moskova) on venäläinen näyttelijä. Daniil kiinnostui jo pienenä teatterista ja esiintyi koulun näytelmissä. Hän valmistui teatterikoulusta v. 1997. Hänen vaimonsa Marija Leonova on myös näyttelijä. Daniil tunnetaan maailmalla ja Suomessa parhaiten roolistaan paroni Vladimir Ivanovitš Korf sarjassa Anastasia (ven. Бедная Настя).


title: Daniil Strahov

text: Vuodesta 2000 lähtien Daniil on näytellyt tv-ohjelmissa.


title: Underclass Hero

text: Underclass Hero on Sum 41:n viides studioalbumi, joka julkaistiin 18. heinäkuuta 2007. Se on ensimmäinen levy ilman kitaristi Dave Bakshia.


title: Unari

text: Unari eli myös Unarin luusua on kylä Sodankylän lounaisosassa. Se sijaitsee Rovaniemen rajan ja Unarijärven etelärannan välissä. Kylän halki kulkee seututie 952 ja sieltä on Sodankylän kirkonkylään noin 70 kilometrin ja Rovaniemen keskustaajamaan noin 90 kilometrin matka. Unarissa asuu 67 henkilöä.


title: Sälinkää

text: Sälinkää on kylä Mäntsälässä, Kilpijärven rannalla. Sälinkäällä on noin 900 asukasta (2009). Maarekisterikylän pinta-ala on noin 75 neliökilometriä. Se rajautuu Hirvihaaran, Kaukalammen, kirkonkylän, Soukkion ja Sulkavan kyliin. Sälinkää sijaitsee 11 kilometrin päässä kirkonkylästä ja noin 15 kilometriä Oitista. Kylän läpi kulkee pohjois-eteläsuuntainen Hausjärveltä Mäntsälään kulkeva seututie 1471. Sälinkäältä haarautuu länteen yhdystie 1439, joka menee Hyvinkään suuntaan.


title: Sälinkää

text: Kylässä on kaksi koulua: Sälinkään koulu ja Lukon koulu. Sälinkäällä on myös päiväkoti, vapaaehtoinen palokunta ja urheiluseura Sälinkään Kisa-toverit. Kylän seurojentalo on vuonna 1938 valmistunut Rientola. Sen omistaa sosiaalidemokraattinen nuorisoyhdistys. Sälinkäällä toimii myös kahvila, konepaja, majatalo, mylly, puusepänverstas, saha ja pienteollisuutta. Sälinkään kartano on nykyään tilausravintolana, jossa järjestetään erilaisia tapahtumia kuten vuosittaiset juhannusjuhlat ja torpparihulinat.


title: Sälinkää

text: Uudenmaan maakuntahallitus nimesi Sälinkään vuoden uusmaalaiseksi kyläksi 2008.


title: Sälinkää

text: Ensimmäinen kirjallinen maininta Sälinkäästä on vuodelta 1458. Vuoden 1543 maakirjan mukaan kylässä oli kahdeksan taloa. Vuosisadan loppuun mennessä talojen määrä nousi kahteentoista, mutta ne vähenivät taas 1600-luvun alussa. Vuonna 1606 kylä annettiin läänityksenä Henrik Wreden perillisille ja siitä tuli rälssikylä. 1600-luvun kuluessa Sälinkään tilat menettivät sukuoikeutensa ja niistä tuli lampuotitiloja. Sälinkään läänittämistä ei peruttu reduktiossa. Henkikirjoissa mainitaan torpparit ensimmäisen kerran 1760-luvulla. Vuonna 1804 kylässä oli 15 tilaa ja yhdeksän torppaa. Sälinkään lasitehdas perustettiin vuonna 1814 ja se lopetti toimintansa vuonna 1891.


title: Supiini

text: Supiini on verbin infiniittimuoto, joka esiintyy muun muassa latinan kielessä.


title: Supiini

text: Ruotsin kielessä supiiniksi kutsutaan verbin teeman neljättä muotoa, esimerkiksi katsoa-verbissä "tittat". Perfekti- ja pluskvamperfektimuodot muodostetaan supiinin ja "ha"-apuverbin preesensin ja imperfektin avulla, esimerkiksi "Jag har" "tittat" "på TV", tai "Jag hade" "tittat" "på TV". Ruotsin vahvojen verbien it-päätteinen supiini erottui partisiipin perfektistä omaksi verbinmuodokseen vasta 1800-luvulla, ollen alkujaan partisiipin perfektin neutrimuoto. Heikoilla verbeillä muodot ovat yhä identtiset: "Jag har målat huset" – "huset är målat" vs. "Jag har stulit bilen" – "bilen är stulen". Nykyään vanhan ruotsin neutrit muodostavat ett-suvun feminiinien ja maskuliinien yhdistyttyä en-suvuksi, mikä selittää supiinien t-päätteisyyden ( "ts." har "målat" eikä "har målad").


title: Supiini

text: Pohjoissaamen kielessä supiini on infiniittinen verbimuoto, joka ilmaisee tekemisen tarkoitusta tai finaalisuutta. Se muodostetaan verbin heikkoasteisesta vartalosta "-ži(t)" -tunnuksella. Suomessa rakennetta vastaa tyypillisesti A-infinitiivin translatiivi tai MA-infinitiivin illatiivi: "Son bođii sisa biepmu vieččažit" "Hän tuli sisään hakeakseen ruokaa".


title: Supiini

text: Kielteinen supiini muodostetaan kieltoverbistä "ama-" sekä possessiivisuffiksista ja itse pääverbi on perusmuodossa. Se vastaa suomen ettei/jottei-rakenteita: "Mii fertet garvit dien jeakki amamet njuoskat" "Meidän pitää kiertää tämä suo ettemme kastu".


title: Tähkäpuisto

text: Tähkäpuisto () on yksi Turun puistoista. Se sijaitsee Luolavuoren kaupunginosassa Uudenmaantien varrella Turun hautausmaan lähistöllä. Puiston pinta-ala on 7,7 hehtaaria. Pinta-alasta noin puolet on rakennettua puistoa.


title: Tähkäpuisto

text: Puistossa on muiden istutusten lisäksi Suomen suurin historiallisten ruusujen ruusutarha, Rosarium. Rosariumissa kasvaa noin 1600 yksittäistä pensasruusua. Eri lajikkeita tarhassa on noin 400, joista osa on hyvin harvinaisia.


title: Tähkäpuisto

text: Tähkäpuiston historia ulottuu 1530-luvulle, jolloin Kustaa Vaasa määräsi alueen Turun porvarien nautinta-alueeksi. Alueella toimi vuoteen 1968 puutarhakoulu, jonka toiminnan loputtua alue jäi joutomaaksi. Nykyinen puisto otettiin käyttöön vuonna 1982.


title: Kansainväliset fysiikkaolympialaiset

text: Kansainväliset fysiikkaolympialaiset on alle 20-vuotiaille ei-korkeakouluopiskelijoille tarkoitettu vuosittain järjestettävä fysiikkakilpailu. Jokainen maa saa lähettää kilpailuun yhden viisihenkisen joukkueen. Kilpailussa ei virallisesti tilastoida maiden välisiä eroja, vaan se on yksilökilpailu.


title: Kansainväliset fysiikkaolympialaiset

text: Ensimmäiset fysiikkaolympialaiset järjestettiin vuonna 1967, ja Suomi osallistui olympialaisiin ensimmäistä kertaa vuonna 1977. Olympialaiset on myös järjestetty Suomessa. Helsingissä ja Espoossa järjestetyt vuoden 1992 olympialaiset tosin olivat nykyistä pienimuotoisemmat.. Nykyisellään olympialaisiin osallistuu vuodesta riippuen 80–90 maata.


title: Kansainväliset fysiikkaolympialaiset

text: Olympialaiset kestävät noin 10 päivää, joiden aikana on sekä teoreettinen että kokeellinen kilpailupäivä. Näiden välillä on yksi lepopäivä. Joukkueiden johtajat kääntävät tehtävät kilpailijoiden äidinkielille kilpailua edeltävinä päivinä. Kilpailijat saavat myös vastata tehtäviin omalla äidinkielellään. Joukkueiden johtajat tarvittaessa selvittävät tehtäviä tarkastaville järjestäjille, mitä kilpailija on paperille kirjoittanut. Teoreettisista tehtävistä voi saada maksimissaan 30 pistettä kokeellisen osion maksimipistemäärän ollessa 20 pistettä.


title: Kansainväliset fysiikkaolympialaiset

text: Fysiikkaolympialaisten kansainvälisen pysyvän komitean sihteerinä toimi vuosina 1999–2007 suomalainen professori Maija Ahtee, joka toimi myös toimeenpanevana presidenttinä vuosina 2007–2008.


title: Kansainväliset fysiikkaolympialaiset

text:
Fysiikkaolympialaissa jaetaan palkintoina kulta- hopea- ja pronssimitaleja sekä kunniamainintoja seuraavasti:
Suomessa Matemaattisten aineiden opettajain liiton järjestämässä valtakunnallisessa fysiikkakilpailussa menestyneille järjestetään jatkovalmennusta, joka koostuu aluksi kirjevalmennustehtävistä. Kirjevalmennuksen perusteella valitaan osallistujat Suomi–Viro-fysiikkamaaotteluun, jossa valitaan Suomen ja Viron joukkueet kansainvälisiin fysiikkaolympialaisiin.


title: Kansainväliset fysiikkaolympialaiset

text: Valintakilpailun perusteella valituille Suomen ja Viron joukkueille järjestetään Suomessa ja Virossa yhteiset valmennusleirit, joilla valmistaudutaan olympialaisten kokeelliseen ja teoreettiseen osuuteen. Suomalaisten osuutena on ollut järjestää kokeellinen valmennus, joka on viime vuosina järjestetty Jyväskylän yliopiston fysiikan laitoksella. Virossa on toteutettu puolestaan teoreettinen valmennuskurssi.


title: Kansainväliset fysiikkaolympialaiset

text: Suomi on saanut kilpailusta yhden kultamitalin, jonka voitti Heikki Tuuri vuonna 1982. Paras kokonaistulos on vuodelta 2016, jolloin kolme suomalaista palkittiin hopeamitalilla.


title: Henrikinkirkko

text: Henrikinkirkko on yksi Turun kirkoista. Se vihittiin käyttöön vuonna 1980. Kirkko on nimetty Suomen ensimmäisen piispan Henrikin mukaan. Kirkko sijaitsee Luolavuoren kaupunginosassa.


title: Henrikinkirkko

text: Henrikinkirkko suunniteltiin vuonna 1963 perustetun Henrikinseurakunnan kirkoksi. Kirkon rakentamista ryhdyttiin valmistelemaan vuonna 1965 ja suunnitelma hyväksyttiin vuonna 1967. Kirkon suunnittelivat turkulaiset arkkitehdit Pekka Pitkänen, Ola Laiho ja Ilpo Raunio. Kirkon rakentaminen aloitettiin vuonna 1979 ja sen vihki käyttöön arkkipiispa Mikko Juva vuonna 1980.


title: Henrikinkirkko

text: Kirkossa on mekaaniset urut, jossa on kaksi sormiota ja 25 äänikertaa ja ne on tehnyt Kangasalan Urkutehdas.


title: Jean Paul

text: Johann Paul Friedrich Richter, taiteilijanimeltään Jean Paul (21. maaliskuuta 1763 Wunsiedel − 14. marraskuuta 1825 Bayreuth) oli saksalainen kirjailija.


title: Jean Paul

text: Richterin isä oli kansakoulunopettaja, joka toimi myöhemmin Schwarzenbachissa kirkkoherrana. Richterin kouluaikana vuonna 1779 hänen isänsä kuoli ja jätti perheen puille paljaille. Kun Richter kirjoittautui Leipzigin yliopistoon, hänellä oli mukana kirjallinen todistus köyhyydestään. Yksi lukuvuosi teologiaa sai hänet ymmärtämään, ettei hänestä olisi seuraamaan tällä alalla isänsä jalanjäljissä. Richter päätti ruveta kirjailijaksi. Hänen varhaisille kirjallisille tuotoksilleen ei ollut helppo löytää kustantajaa. Ensimmäinen painettu kirja, "Grönländische Prozesse", sai kurjat arvostelut ja tuotti tappiota kustantajalle, joka kieltäytyi painamasta kirjasta enempää kuin kaksi osaa. Richterin velkataakka Leipzigissa kävi ylivoimaiseksi, ja hän pakeni takaisin perheensä luo salanimen turvin.


title: Jean Paul

text: Elämä perheen luona tarjosi ehkä pakopaikan velkojain kynsistä, mutta köyhyyden aiheuttama kurjuus oli vastassa sielläkin. Kukaan Richterin veljistä ei osoittanut taipumusta tasapainoiseen uraan, ja yksi heistä teki itsemurhan 1789 perheen viheliäisen rahatilanteen vuoksi. Richter toimi kirjoitustyön ohella vuosina 1790–1794 kotiopettajana Schwarzenbachissa.


title: Jean Paul

text: Ensimmäinen todella merkittävä kirja on "Die unsichtbare Loge" (”Näkymätön loosi”) ilmestyi 1793. Tämän persoonallisen romaanin kertojana oli ensimmäistä kertaa henkilö nimeltä Jean Paul. Tätä nimeä ei voi suorastaan pitää pseudonyyminä, sillä Richter ei kirjoja julkaistessaan koskaan halunnut suorastaan salata henkilöllisyyttään. Richter julkaisi kirjansa nimellä Jean Paul, mutta tämä oli puhtaan kirjailijanimen sijasta osittain fiktiivinen hahmo hänen romaaneissaan. Monet lukijat, etenkin Richterin naispuoliset ihailijat, uskoivat vilpittömästi, että Richter ja fiktiivinen Jean Paul olivat todella sama henkilö.


title: Jean Paul

text: Richterin maine kasvoi ja hän sai valtavasti ihailijoita. Matkallaan Weimariin 1796 hän tapasi Johann Wolfgang von Goethen, Friedrich Schillerin, Johann Gottfried Herderin ja monia muita tärkeitä kulttuurivaikuttajia ja muutti kaupunkiin itsekin vuonna 1798. Richteristä tuli hyvin kuuluisa, ja legendoja hänen epätoivoisten naisihailijoidensa tempauksista löytyy edelleen elämäkertakirjallisuudesta. Totta lienee ainakin se, että Richter tuli aikanaan lukuisia kertoja ihailijoidensa kosimaksi ja olikin kihloissa useampia kertoja ennen avioliittoaan Karoline Meyerin kanssa 1801. Vuodesta 1804 Richter ja hänen kolmilapsinen perheensä asuivat Bayreuthissa.


title: Jean Paul

text: Richterin tuotanto on laaja ja osin melko vaikeaselkoinen. Tyylillisesti häntä on vaikea laskea juuri mihinkään koulukuntaan tai ryhmään, vaikka hän elikin saksalaisen klassismin ja romantiikan aikana. Hänen saksankielensä on monivivahteista ja sen tähden hänen kirjojaan on vaikea kääntää muille kielille. Hänen teoksiaan ei ole käännetty suomeksi.


title: Jean Paul

text: Jean Paulilla on aina ollut ihailijansa ja hän kuuluu saksalaisen kirjallisuuden tärkeimpiin nimiin. Hän oli monille romantiikan ajan kirjailijoille tärkeä esikuva. Lisäksi hänen kirjoillaan oli suuri merkitys eräille romanttisille säveltäjille, esimerkiksi Robert Schumannille ja Johannes Brahmsille.


title: Egyptinkorpi

text: Egyptinkorpi on Lieksassa Pielisjärveltä Venäjän rajan yli ulottuva entinen korpi- ja suojalue, joka ulottuu myös Nurmeksen puolelle. Sotien jälkeen alue asutettiin pääasiassa Suojärven Salonkylästä tulleilla evakoilla sekä lähiseutujen rintamamiehillä, joita oli kaikkiaan 31 perhettä. 1949 valmistui kyläkoulu, jossa parhaimmillaan oli 120 oppilasta. 1970-luvulla kylä autioitui asukkaiden muutettua Etelä-Suomeen ja Ruotsiin. Nykyisin Egyptinkorvessa toimii muutamia maataloutta harjoittavia tiloja. Kylää halkoo Syväjoki.


title: The Beautiful Guitar

text: The Beautiful Guitar on kitaravirtuoosi Joe Satrianin kuudes sooloalbumi. Se ilmestyi vuonna 1993 ja on hänen ensimmäinen kokoelmansa.


title: Ktooninen planeetta

text: Ktooninen planeetta on yleisnimitys hypoteettiselle planeettatyypille, joka muodostuu erittäin lähellä keskustähteä kiertävän kuuman jupiterin kaasukehän hävittyä kokonaan avaruuteen. Kyseessä olisi siis jättiläisplaneetan paljas ydin. Tällainen prosessi selittäisi sen, miksi tunnetaan vain hyvin vähän eksoplaneettoja, joiden kiertoaika on pienempi kuin kolme vuorokautta. Ne ovat menettäneet kaasukehänsä ja surkastuneet kuumiksi kiviplaneetoiksi, joiden koko on alle havaintorajan.


title: Ktooninen planeetta

text: Vuonna 2009 löydetyn CoRoT-7b:n arvellaan olleen alun perin jättiläisplaneetta, mutta menettäneen sittemmin kaasukehänsä niin että jäljellä on enää kivinen ydin. Myös kuuma jupiter HD 209458 b saattaa aikanaan muuttua ktooniseksi planeetaksi.


title: Ktooninen planeetta

text: Planeettojen nimitys tulee muinaisen kreikan ktoonisista jumalista, joiden alkuperä on maan sisuksissa.


title: Lönnrotinpuisto

text: Lönnrotinpuisto () on yksi Turun puistoista. Lähes kolmionmuotoinen puisto sijaitsee kaupungin keskustassa Aninkaistenkadun, Eerikinkadun ja Aurajoen välissä. Puisto on nimetty Elias Lönnrotin mukaan ja sen pinta-ala on 4 300 neliömetriä.


title: Lönnrotinpuisto

text:
Suurin piirtein Lönnrotinpuiston paikalla Turun palon 1827 jälkeen oli "Heinätori". Suurpalon jälkeen kaupungissa tehtiin paljon puuistutuksia, näiden istutuskaistojen tarkoitus oli katkaista mahdollisen tulipalon leviäminen. Kaupungin uudet kadut olivat leveitä, muutama katu erityisen leveä ja myös jokirantaan istutettiin puita estämään tulipalon leviämistä joen yli. Vuonna 1861 Heinätorin reunoille istutettiin puita. Puulajit, niiden korkeus ja istutusetäisyys oli tarkkaan määrätty. Seuraavana vuonna istutettiin alueen keskelle lehmuksia. Vuosikymmenen lopulla toteutettiin kaupunginpuutarhuri Gauffinin suunnitelma muuttaa silloin vielä Multavierunkadulle ulottunut Läntinen Rantakatu Heinätorin kohdalla promenadiksi. Torin alue suureni hieman, ja puiston puuistutuksia täydennettiin eri lajeilla.
Heinäkauppa oli siirtynyt muualle, ja Heinätorista tuli virallisesti Lönnrotinpuisto vuonna 1896. Puistoa kehitettiin vielä 1890-luvun lopulla, jolloin osa siitä oli vuonna 1899 valmistuneen Tuomiokirkkosillan rakennustarvikevarastona. Vauriot korjattiin ja lisää pensaita istutettiin, puisto myös aidattiin rautatolppien varaan ripustetulla kaksinkertaisella kettinkiaidalla. Vanhoista kartoista päätellen puistokäytävät olivat tuolloin suurin piirtein nykyisillä sijoillaan.


title: Lönnrotinpuisto

text: Vuonna 1904 puistoon rakennettiin pisoaari, jonka ympärys somistettiin pensasistutuksin. Puiston keskelle tuli ruusuistutukset. Vuodesta 1906 vuoteen 1917 puistossa pidettiin kesäkukkamaata, 1920-luvun puolivälissä istutettiin perennoja, jotka vaihdettiin kolmen vuoden jälkeen jälleen kesäkukkaistutuksiin. 1930-luvun lopulla puiston yläkulmaan tuli bensa-asema, joka toimi ainakin 1940-luvulla. Puistoon rakennettiin myös sähkökeskus, joka oli maastoutettu rinteeseen esiintymislavaksi.


title: Lönnrotinpuisto

text: Puiston puiden määrä on vähentynyt 1970-lukuun verrattuna. Esimerkiksi jokirannasta on poistettu koivuja. Syynä oli Aurajoen rantalaitureiden rakentaminen 1980-luvun puolivälissä.


title: Lönnrotinpuisto

text: Lönnrotinpuisto uudistettiin perusteellisesti keväällä 2008. Vanhat puut säilytettiin, ja uusia istutettiin täydennykseksi. Nurmikot, hiekkakäytävät kunnostettiin, ja valaistus uusittiin. Puistossa oli tehty vain vähän arkeologisia tutkimuksia aikaisemmin, ja peruskorjauksen yhteydessä maakuntamuseo tutki lähinnä Aurajoen läheisiä alueita. Oletuksena oli, että keskiaikaisia jäänteitä ei löydetä, vaan lähinnä 1500- ja 1600-lukujen vaihteen kerroksia, ja jos rakennettuja tontteja löytyy, ne ovat 1600- ja 1700-lukujen vaihteesta.


title: Lönnrotinpuisto

text: Vuonna 2013 puistosta kaadettiin Turun suurimpiin kuuluva puu, tsaarinajalta peräisin oleva yli 30 metriä korkea poppeli. Puun juuriston todettiin huonokuntoiseksi, ja sienirihmasto oli heikentänyt sen runkoa. Puun tyvi oli ontto. Turun yliopiston kasvitieteellisen puutarhan aiempi ylipuutarhuri Arno Kasvi arvosteli poppelin kaatoa ja arveli, että ontto puu saattaa jopa kestää kovempia tuulia, kun sen runko joustaa. Kasvi ei pitänyt puulle tehtyjä ultraääni- ja muita tutkimuksia turhina, mutta sanoi, että tutkimustuloksia pitää osata tulkita oikein.. 2000-luvulla Lönnrotinpuisto sai julkisuutta myös puistossa lintujen ruokinnan takia varsin suureksi kasvamaan päässeen rottayhdyskunnan vuoksi.


title: Lönnrotinpuisto

text: Lönnrotinpuistossa ei ole taideteoksia.


title: Reijo Frank

text: Reijo Vilhelm Frank (8. heinäkuuta 1931 Helsinki – 17. maaliskuuta 2017 Helsinki) oli suomalainen laulaja, joka tunnettiin erityisesti työväenlaulujen tulkitsijana, mutta hän kunnostautui myös folkmusiikin parissa. Tunnetuin Frankin tulkinnoista lienee Elsa Rauteen sanoittama rauhanlaulu "Veli, sisko", jonka hän levytti vuonna 1969.


title: Reijo Frank

text: Vuonna 1982 Frankille myönnettiin ensimmäinen Kansan sivistysrahaston Työväen kulttuuripalkinto ja 2008 Reijo Frank sekä presidentti Tarja Halonen saivat Kansan Sivistysrahaston "Tammisaari-mitalin". Frankin työpaikkana oli 40 vuoden ajan Helsingin kaupungin konekorjaamo Pleuna, jossa hän toimi asentajana.


title: Rat Scabies

text: Rat Scabies (oik. Christopher Millar; s. 30. heinäkuuta 1955 Kingston upon Thames, Surrey, Englanti) on brittiläinen muusikko, joka tunnetaan parhaiten punkyhtye The Damnedin rumpalina.


title: Rat Scabies

text: Aluksi Scabies soitti rumpuja punkyhtyeissä Rot ja London SS, kunnes hän muodosti The Damnedin Brian Jamesin, Dame Vanian ja Captain Sensiblen kanssa. Vuonna 1995 ristiriidat albumista "Not of This Earth" johtivat Scabiesin eroamiseen yhtyeestä, jonka kokoonpanossa olivat tuolloin Scabies, Vanian, kitaristit Dollimore ja Alan Lee Shaw sekä basisti Moose Harris. Tilanne johti siihen, että Vanian ja Captain Sensible, joka oli lähtenyt yhtyeestä jo vuonna 1985, aloittivat yhteistyönsä uudelleen ja kokosivat uuden The Damned -kokoonpanon ilman Scabiesia, joka on edelleen suljettu ulos yhtyeestä. Viimeksi Scabies on työskennellyt ja soittanut indie rock -yhtye Flibronissa.


title: Rat Scabies

text: 1990-luvun alussa Scabies jatkoi Michael Monroen ja Sam Yaffan Demolition 23. -projektin muodossa jo 1980-luvun alkuvuosina alkanutta yhteistyötä vuonna 1985 hajoneen Hanoi Rocksin kanssa.


title: Rat Scabies

text: Tällä hetkellä Scabies asuu vaimonsa ja kolmen lapsensa kanssa Brentfordissa, Lontoon lähiössä. Toukokuussa 2005 julkaistiin musiikkitoimittaja Christopher Dawesin kirjoittama kirja "Rat Scabies And The Holy Grail", joka on eräänlainen punk-parodiaversio Dan Brownin "Da Vinci -koodista".


title: Too Much Ain’t Enough

text: Too Much Ain’t Enough on Andy McCoyn ensimmäinen sooloalbumi, joka on julkaistu vuonna 1988. Albumi julkaistiin Suomessa, Japanissa ja Tanskassa. Suomessa albumista julkaistiin singlet ”I Will Follow / Make Believe” ja ”Too Much Ain’t Enough / Knee Deep In Sky High” sekä Japanissa singlet ”Too Much Ain’t Enough / My Mistake” ja ”Too Far Gone / Make Believe”.


title: Too Much Ain’t Enough

text: Cherry Bombzin hajottua 1986 ja The Suicide Twinsin 1986 vuoden loppuun mennessä Andy McCoysta ei kuulunut mitään, paitsi muistelmateos ”Andy McCoy - Hanoista ikuisuuteen”. Suomeen palannut McCoy nauhoitti albumin suomalaisten muusikoiden tuella, mm. Keimo Hirvosen ja Jone Takamäen kanssa. McCoyn omien sanojensa mukaan hän oli täysin ulkona tästä maailmasta tätä levyä tehdessään. Karusti sanottuna McCoy oli ”täysin pöllyssä” albumia tehdessään. McCoyn heroiiniriippuvuus oli pahentunut Hanoi Rocksin hajoamisen jälkeen ja hän oli yrittänyt jo vuonna 1985 ja 1986 käydä katkaisuhoidoissa.